1ـ كەم كەس دەزانێ سەیفەدین وەلائی كێیە.\nئەو كابرایە شاعیرێكی شەعبی گەورەی عیراقی بوو، بە تایبەتی لە بواری نووسینی شیعری گۆرانی بە لەهجەی بەغدایی.\nناوی ئەو شاعیرە (سەیفەدین فازل فەرەج)ە، ساڵی 1916 لە شاری كازمییە لە دایك بووە . باوكی پینەدۆز بووە و هەر لەو شارەدا لە دایك بووە.\nسەیفەدین لە نەتەوەی كوردە، لە برا فەیلییەكانە كە رۆڵێكی بەرچاویان هەبوو لە هەر دوو شۆڕشی ئەیلول و گوڵاندا.\nنازناوی (وەلائی) نازناوی بنەماڵەكەی نەبوو، بەڵكو نازناوێكی هونەری بوو، بە خۆی هەڵیبژاردبوو بە هۆی خۆشەویستی و وەلائی بۆ هونەر.\nخێزانەكەی ناوی ( نوریە حوسێن ئیبراهیم )ە و خەڵكی كازمیەیە .\nوەلائی هیچ پەیوەندیەكی بە ئێرانەوە نەبوو، لە تەمەنی 14 ساڵیدا دەستیكرد بە نووسینی شیعری گۆرانی، بەڵام بە هۆی بەژداری لە خۆپیشاندانی ساڵی 1930 لە قوتابخانە فەسڵ كرا و ئیتر مەجبور بوو لەگەڵ باوكی كاری پینەدۆزی بكات و دواتر بەرگدووریی .\nهەر دوو گورانیبێژ و ئاوازدانەری عیراقی ساڵح كوێتی و داوود كوێتی كە بە رەگەز جو بوون ئاوازیان بۆ شیعرەكانی دادەنا و هەندێ جار بە خۆشیان وەك گۆرانی پێشكەشی خەڵكیان دەكرد .\nلە سەرەتای پەنجاكان وەك چاودێر لە شارەوانی دامەزرا . زۆر جار لە ناو حەمام داوای قەڵەم و كاغەزی دەكرد و شیعرەكانی دەنووسی .\n(سەمەر سەمەر) كە یەكێكە لە گۆرانیەكانی رەزا عەلی و بۆ یەكەم جار لە ساڵی 1953 بڵاوكرایەوە، كە ئەویش كوردی فەیلییە، لە نووسینی وەلائی بوو.\nبەناوبانگترین وخۆشترین گۆرانییە عیراقییەكان لە نووسینی ئەو زاتە بوو، هەروا یەكێكە لە دامەزرێنەرانی ئێستگەی بەغدا لە ساڵی 1936 كە ئەو كات لە قەسری زهور بوو.\nگۆرانیبێژە بەناوبانگەكان وەك زهورە حوسێن، رەزا عەلی، نەهاوەند، ئەحلام وەهبی، فایزە ئەحمەد، مائیدە نەزهەت، راویە، نەرجس شەوقی، عەباس جەمیل، ئەمەل خزەیر، ئەحمەد خەلیل، وەحیدە خەلیل، یاس خدر، سەلیمە موراد، عەبدولساحیب شەراد ..تاد، شیعرەكانی وەلائیان كردۆتە گورانی .\nلە نیوەی یەكەمی ساڵی 1980 بە خۆی و خێزان و منداڵەكانی رەگەزنامەی عێراقییان لێ سەندرایەوە و تەسفیری مەندەلی كران و پاشان لە سەر سنووری عێراق-ئێران دانران.\nئێرانییەكان پێیان گوتن ئێوە عیراقیین و هیچ پەیوەندیەكتان بە ئێرانەوە نییە .\nبۆ دە مانگ لە ئێران مانەوە و پاش ئەو سەریان بۆ سوریا هەڵگرت و لێی نیشتەجێ بوون .\nبەداخەوە ئەو شاعیرە لە تشرینی دووەمی 1984 پاش كۆچی دوایی خێزانەكەی بە 4 مانگ ئەویش كۆچی دوایی كردو لە سەیدە زەینەب لە گوڕستانی غەریبان نێژرا .\n2- زۆر جار ئەو پرسیارەم لێ دەكرێ كە چۆن موقتەدا سەدر بوو بەو موقتەدایەی كە ئەمرۆ دەیبینین .\nدەلێم بەدرێژایی مێژووی مەرجەعیەتی شیعە، نەبووە كوڕ ببێ بە خاوەنی پەیرەوانی باوكی (پاش وەفاتی) بەڵام ئەمە لەگەڵ پەیرەوانی سەید محەمەد سەدر رووی دا، كاتێ موقتەدای كوڕی بوو بە خاوەنی پەیرەوانی كە ئەمەش پێشینەیەكی دەگمەن و نامۆیە .\nموقتەدا بە هۆی ئەو پەیرەوانە توانی رەوتێكی سیاسی – ئایینی پێك بهێنێ.\nپێكهێنانی ئەو رەوتە لە پلانی سەید محەمەد سەدر نەبوو، چونكە موقتەدا بەر لە رووخانی رژێمی بەعس هیچ رۆڵێكی ئەوتۆی نەبوو، پەیرەوانیشی ئەو كات هیچ هاریكاریەكییان نەكرد .\nهەتا دەگوترێ لە پەیوەندیەكی باشدابووە لەگەڵ رژێمی پێشوو قەتیش نیازی نەبووە بەرهەڵستی ئەو رژێمە بكات .\nهەتا ئەو محەمەد سەدرە، راستە بە دەست رژێمەوە كۆتایی بە ژیانی هێنرا، بەڵام رێككەوتنێك لە نێوان ئەو و سەددامدا هەبوو كە یەكەم دەست لە كاروباری سیاسی نەدا و دووەمیش دەست لە كاروباری ئەو نەدا و بە پێی ئەو رێككەوتنەش مافی ئەوەی درایێ نوێژی هەینی بە پەیرەوانی خۆی بكات .\nبە هەر حال موقتەدا پاش رووخانی رژێم سوودی لە چەند هۆكارێك وەرگرت كە بوونە هۆی دروستكردنی ئەم رەوتە سیاسییە كە گرنگترینیان ئەو بەربەستە بوو كە باوكی لە نێوان پەیرەوانی و مەرجەعەكانی دیكە دروستی كردبوو، كاتێ مە رجەعیەتی شیعەی دابەش كردە سەر حەوزەی بێدەنگ و حەوزەی بە دەنگ، كە ئەوەش وایكرد پەیرەوانی گوێ لە موقتەدا بگرن و بە دوایدا بكەون . ئەمە بێجگە لەوەی كە بەر لە شەهیدبوونی، پەیرەوانی خوی ئاگاداركردبۆوە كە لە نامەكانیدا كۆمەڵێ مەسەلەی فیقهی تۆماركردوە كە تا 40 ساڵ پێویستیان بەوە نابێ لە رووی فیقهییەوە بچنە لای مەرجەعی دیكە، كە ئەمەش وایكرد پەیرەوانی خۆی لە مەرجەعەكانی دیكە دووربخاتەوە و ئیتر ناكۆكی كەوتە نێوانی و مەرجەعەكانی دیكە كە بووە هۆی ئەوەی كۆتایی بە ژیانی بهێنرێ كە لە مەدا دەستی هەندێ لە مەرجەعەكانی تێدابوو.\nپاش 2003، كوژرانی عەبدولمەجید ئەلخوئی لە ناو حەوزەی نەجەفدا كە موقتەدای پێ تۆمەتباركرا یەكێكە لە ئەنجامەكانی ئەو ناكۆكییەی كە لە سەردەمی محەمەد سەدر دروست ببوو .\nئەو هەموو هۆكارانە بوونە هۆی لە دایك بوونی ئەو رەوتەی كە ئەمرۆ پێی دەلێن ( رەوتی سەدر) كە بەرە بەرە و دوور لە مەرجەعەكانی دیكە خۆی رێكخستەوە بەڵام بە بێ پڵانێكی تۆكمە و دروست و دیدێكی روون و شارەزاییەكی تەواو لە بواری سیاسەتدا .\nهێزی موقتەدا سەدر لە شەعبیەتەكەی باوكی دایە، ئەگینا كابرایەكی وشكە و لە رووی سیاسیشەوە كەسێكی زۆر لاوازە .\nئەو شەعبیەتەی كە هەر وەكو گوتم بۆ باوكی دەگەرێتەوە وایكرد دەستێكی باڵای هەبێ لە دانانی سەرۆك وەزیراندا .\nدوو جار پشتگیری لە مالیكی كرد بۆ ئەوەی ببێ بە سەرۆك وەزیران، ئەمە لە كاتێكدا زۆربەی كەسایەتییەكانی ناو ئەو رەوتە دژی ئەو پشتگیرییە بوون .\nبەڵام بە هۆی بوونی هێزێك لە ناو ئەو رەوتە كە دژی ئەنجومەنی باڵای ئیسلامی بوو، هەروا بە نەبوونی سەركردەیەكی بە توانا و دیار لە ناو ئەو رەوتە تا پۆستی سەرۆك وەزیران وەرگرێ مەجبور بوون دژ بە ئەنجومەن پشتگیری لە مالیكی بكەن .\nئەمرۆ عادل عەبدولمەهدی بە هۆی موقتەداوە بوەتە سەرۆك وەزیران، بەڵام پرسیار ئەوەیە : ئایا موقتەدا لە دانانی عادل عەبدولمەهدی وەك سەرۆك وەزیران سەركەوتوو بوو ؟\nئایا هەر چۆن خۆی لە مەسەلەی دانانی مالیكی دزیەوە و كارەكەی خستە ئەستۆی رەوتەكەی، دەتوانێ ئەمجارەش خۆی بدزێتەوە و بیخاتە ئەستوی مەرجەعیەت لە حالەتێكدا ئەگەر عەبدولمەهدی لەو كارەیدا سەركەوتوو نەبوو ؟\n3- بەر لە 1964، پلە ئایینیەكەی خومەینی (حوجەتولئیسلام) بوو، ئەو پلەیەش بە دوو خال كەمترە لە هەر دوو پلەی ( ئایەتوڵلا ) و (ئایەتوڵلای عوزما).\nئەو كات خومەینی دژی یاسای چاكسازیی كشتوكاڵ وەستا كە شای ئێران دەریكردبوو، ئەو یاسایەشی بە پێچەوانەی ئایینی ئیسلام لە قەڵەم دا بە هۆی دەستبە سەر گرتنی عارد و باغچە كە لە ئەسڵدا هی دەرەبەگ و خانەوادە ئەرستۆكراتیەكانی ئێران بوون كە بە پێی ئەو یاسایە دابەش دەكرایە سەر جوتیارە هەژارەكان . ئەو دەربەگ و خانەوادانە هانی خومەینیان دا كە ئەو كات نێوان بەر بوو نێوانیان و چوار ئایەتوڵڵاكەی ئێران جوولانەوەیەكی ئاینیی دژ بەو بڕیارە بەرپا بكات، بەرامبەر ئەوەی زەكاتی خۆمس بدەنە ئەو، ئەویش بیداتە چوار ئایەتوڵڵاكە (( شەریعەتمەداری، كلبیكانی، میلانی، خونساری )) .\nدەستووری ئێران رێی نەدەدا حكومەت ئەو پیاوە ئایینیانە بگرێ و لە سێدارەیان بدا كە پلەی ئایەتوڵلایان هەیە، ئەمەش وای دەگەیاند حوجەتی ئیسلام خومەینی چارەنووسەكەی بەندیخانە دەبوو، چونكە نەگەیشتبووە پلەی ئیجتهاد .\nچوار مەرجەعەكە زوو بە خۆیان كەوتن و بەیاننامەیەكیان دەركرد و گوتیان خومەینی پلەی مەرجەعیەتی وەرگرت، ئیتر شا نەیتوانی دەستگیری بكات و بۆ توركیا دووری خستەوە .\nلە ساڵی 1964 بە هۆی چەند مەرجەعێكی شیعە لە عیراق ( شیخ مەهدی خالسی و هەتا موحسین حەكیم ) كە پەیوەندیەكی پتەویان لەگەڵ عەبدولسەلام محەمەد عارفی سەرۆك كۆمار هەبوو، خومەینی وەكو پەنابەر لە عیراق وەرگیرا .\nخومەینی تا ساڵی 1978 لە عیراق مایەوە . باش بە بیرم دێ لە رۆژنامەیەكی عیراقی ئەوەم خوێندەوە كە حكومەتی عیراق داوای لە ئایەتوڵلا خومەینی كردووە دژ بە دەسەڵاتی ئێران قسە نەكات وەك پابەندبوون بە بەندێكی ریككەوتننامەی جەزائیر كە لە نێوان شای ئێران و سەددام حوسێن لە ساڵی 1975 مۆركرابوو .\nئەو كات بەرێوەبەری هەواڵگری عیراق سەعدون شاكر سەردانی خومەینی كردبوو، پێی گوتبوو یان ئەوەتا شوێنێكی دیكە بۆ خۆی بدۆزێتەوە و بە كەیفی خۆی لەوێ قسە بە شاە بڵێ، یانیش بە مانەوەی دەبێ مافی مێواندارییەكەی بپارێزێ و ئیحراجی بۆ حكومەتی عیراق دروست نەكات.\nخومەینی ئەو كات داخی خۆی دەربڕی بۆ ئەم بڕیارە و پێی گوت رژێمی شا خەریكە هەرەس دێنێ و حەز ناكات عیراق بەجێ بهێڵێ.\nبەڵام سەعدون شاكر ئەوەی وبیرهێنایەوە كە ئەم هەڵوێستەی لەگەڵ بڕیارێكی پێشووی یەك ناگرێتەوە كاتێ حكومەتی عیراق داوای لێ كرد بەیاننامەیەك دژ بەدەستێوەردانی ئێران و پشتگیری لە شۆڕشی كورد (1974) دەربكات، بەڵام ئەو كات رازی نەبوو.\nخومەینی وەڵامی دایەوە و گوتی: ئەو كات كاتەكە گونجاو نەبوو، رژێمی پەهلەوی بە هێز بوو .\nسەعدون شاكر وەڵامی دایەوە و گوتی هەر دوو هەڵوێستەكە وەكو یەك وان . ئیتر خومەینی بڕیاری دا بچێتە كوێت، لە ناوچەی ئەلعەبدەلی كە سەرسنوورە میری كوێت رازی نەبوو داخیلی كوێت بێت .\nئەو كات عیراق دەیتوانی سادوسەودایەكی لەگەڵ ئەو یان شا دا بكات، وەك ئەوەی لیبیا كردی كاتێ سەركردەی شۆڕشی یۆلیۆ بابەكر عەوەزەڵلاو هاوڕێیەكانی لە ساڵی 1971 رادەستی نومەیری سەرۆك كۆماری سودان كرد كە بە لە سێدارەدانیان كۆتایی پێهات .\nیان كاتێ كینیا عەبدوڵلا ئۆجەلانی رادەستی جەلادەكانی كرد لە شوباتی 1999 پاش ئەوەی لە كردەیەكی هەواڵگری كە ژمارەیەك لە دەزگاكانی هەواڵگری تیایدا بەشداربوون، رفێندرا.\nبەڵام عیراق رازی بوو بگەرێتەوە نەجەف تا شوێنێكی دیكە بۆ خۆی دەدۆزێتەوە.\nلەو سەردەمەدا لیژنەی قوتابیە ئێرانییەكان لە پاریس كە ئەبو حەسەن بەنی سەدر بەرێوەی دەبرد، كە دوایی بوو بە یەكەم سەرۆك كۆماری ئێران، توانی ڤیزەیەكی سێ مانگی بۆ تەرتیب بكات .\nبە گوێبیستنی ئەمە خۆمەینی لە رۆژی 6/10/1978 بەغدای بەجێهێشتوو گەیشتە دیمەشق كە چەند كاژێرێك تیایدا مایەوە و پاشان رووی كردە پاریس .\nئەم دەرچوونەی خومەینی دەرگای سەركەوتنی بۆ كردەوە و توانی رژێمی شا برۆخێنێ ئەویش بە سوودوەرگرتن لە پاڵپشتی ئەمریكا و فەرەنسا و چەند وڵاتێكی دیكەی ئەوروپی و لەمەشدا هۆیەكانی راگەیاندن خزمەتێكی زۆریان پێشكەش بە خومەینی كرد .\nكاتێ رژێمی شا لە سەر روخان بوو حكومەتی عیراق بە تایبەتی حزبی بەعس هەستیان بەو هەڵەیە كرد كە بەرامبەر بە خومەینی كردیان و بۆ ئەو مەبەستەش لە كۆتایی 1978 عەلی رەزا باوەیان ناردە پاریس كە ئەو كات بەرێوەبەری نووسینگەی جولانەوە ئازادیخوازەكان بوو لە ئەنجومەنی سەركردایەتی شۆڕش و ئەندامێكی بەرچاوی هەواڵگری عیراق بوو، ناردە لای خومەینی كە پەیوەندیەكی تایبەتی هەبوو لەگەڵ خومەینی و بنەماڵەكەی .\nخومەینی سوپاسی باوەی كرد بۆ یارمەتییەكانی بەڵام ئەوەشی پێ راگەیاند كە حاكمی كردەكی عیراق سەددام حوسێنە نەك ئەحمەد حەسن ئەلبەكر، ئەو كارەی سەددامیش قەت لە بیر ناكات، ئەگەر شۆڕشی گەلانی ئێران سەركەوت ئەوە شەرێكی كراوە دژ بە سەددام دەستپێدەكات و هەروا پێی گووت : سەددام دوژمنی ئیسلام و كابرایەكی دیكتاتۆر و زاڵمە و دۆستی شاهە...!!\nپاش گەرانەوەی باوە راپۆرتێكی تێروتەسەلی لە سەر ئەم دیدارە پێشكەش بە سەددامی كرد.


له‌سه‌ر هاورده‌كردنی جۆرێكی شوتی روونكردنه‌وه دەدرێت\nهەواڵ / کوردستان :: 13/05/2019 :: 602 جار بینراوە\nبه‌ڕێوه‌به‌ری گشتی كشتوكاڵی هه‌ولێر رایده‌گه‌یه‌نێت: ئه‌و جۆره شوتیانه‌ی هاورده‌ی هه‌ولێر ده‌كرێن مه‌ترسی له‌سه‌ر ته‌ندروستی هاوڵاتیان نییه.\nئه‌مڕۆ هۆبه‌ی خۆپارێزی كشتوكاڵی هه‌ولێر راگه‌یاند: ئه‌و جۆره شوتییه‌ی كه له هه‌ندێك ماڵپه‌ر و په‌یجه‌كانی فه‌یسبووك بڵاوكراوه‌ته‌وه كه گوایه بۆ ته‌ندروستی مرۆڤ خراپه‌و ده‌رزی لێدراوه و ده‌رمانی له‌ناوكراوه، راست نییه.\nله‌باره‌ی هاورده‌كردنی ئه‌و جۆره شوتییه بۆ هه‌ولێر، عه‌بدولره‌حمان عومه‌ر به‌ڕێوه‌به‌ری گشتی كشتوكاڵی هه‌ولێر به دواڕۆژی راگه‌یاند: هاوڵاتیانی هه‌ولێر دڵنیاده‌كه‌ینه‌وه كه ئه‌و جۆره شوتیانه‌ی كه مێروو لێیداوه یاخود به‌هه‌ر شێوه‌یه‌ك تووشی نه‌خۆشی بووبێت، رێگه نادرێت هاورده‌ی هه‌ولێر بكرێت.\nوتیشی: "به‌ڕێوه‌به‌رایه‌تی گشتی كه‌ره‌نتینه‌ی هه‌رێم پێش هاورده‌كردنی شوتی پشنكین ده‌كات، ئه‌گه‌ر ده‌ركه‌وت به كه‌ڵكی خواردن نایه‌ت ئه‌وا رێگه‌نادات بهێندرێنه هه‌رێم و له‌مساڵیشدا به‌ده‌یان تۆن شوتی له‌ناوبران.


ڕەشەبا و خۆڵبارین ناوچەكانی هەرێم دەگرێتەوە - تۆڕی میدیایی خەڵک\nڕەشەبا و خۆڵبارین ناوچەكانی هەرێم دەگرێتەوە\nبەهۆی زیادبوونی خێرایی باوە لە چەند ناوچەیەكی هەرێم خۆڵبارین ڕوودەدات و هاوكات باران بارینی بەخوڕ و تەرزە هەرێم دەگرێتەوە و پلەکانی گەرما نزم دەبنەوە.\nئاراس جەبار، شارەزای كەشناسی بۆ (خەڵك) ئاماژەی بەوەكرد، سبەینێ پێنج شەممە لە کاتەکانی پێش نیوەڕۆ تا ئێوارە خێرایی با لە ئاڕاستەی باشور و باشوری ڕۆژئاواوە چالاک ئەبێت لە سەرجەم ناوچەکاندا بەخێرایی ١٥ – ٣٠ کم/ كاتژمێر.\nوتیشی، “ھۆشداری ئەدەین لەناوچەکانی گەرمیان و سنوری پارێزگای سلێمانی خێرایی با دەگاتە ئەو پەڕی چالاکبوون لە ھەندێک کات ٥٠ بۆ ٦٠ کیلۆمەتر و زیاتر لە کاتژمێرێکدا و ئەبێتە ھۆی بەرزبوونەوەی تۆز و خۆڵ”.\nڕاشیگەیاند، لە کاتەکانی شەوی پێنج شەممە لەسەر ھەینی شەپۆلێکی بارانبارین ناوچەکانمان دەگرێتەوە و لەڕۆژی ھەینیدا کاریگەریەکانی چالاک ئەبێت لەسەر تەواوی ناوچەکە بەشێوەی ناوبەناو بارانبارینی بەخوڕ و ھەورە تریشقە و ھەندێک ناوچەش تەرزەی لەگەڵ ئەبێت لەگەڵ ئەوەشدا خێرایی با ناوبەناو چالاک ئەبێتەوە لەکاتی بارانبارین.\nئاماژەی بەوەشكرد، بەفر لەناوچە شاخاوییە بەرزەکاندا ئەبارێت و پلەکانی گەرما لە ڕۆژی ھەینیدا لە ئەنجامی ئەو بارستە ھەوا ساردەی ناوچەکە دەگرێتەوە بەڕێژەی ٤ بۆ ٨ پلەی سیلیزی ڕوو لەنزمبوونەوە دەکات.\nبەپێی پێشبینی ئەو شارەزایەی كەشناسی، “لەکاتەکانی شەوی ھەینی لەسەر شەممە کۆتایی بەم شەپۆلە دێت لەسەرجەم ناوچەکاندا”.\nخەڵك بەرێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، ئەم شەو ئاسمانی ناوەڕاستی هەرێم پەڵە هەور بۆ نیمچە هەور دەبێت…\nخەڵك- بەشی هەواڵ بەپێی پێشبینی شارەزایانی كەشناسی، سبەینێ لە چەند ناوچەیەكی هەرێمی كوردستان خێرایی با زیاد دەكات بەتایبەتی لە لەناوچەكانی ڕۆژھەڵات…\n17 ئازار 2021 7.05 pm\nخەڵك- بەپێی پێشبینییە كەشناسییەكان، لە ڕۆژانی جەژنی نەورۆز و سەرەتای بەهاردا كەشوهەوا ئاسایی و سەقامگیر دەبێت…


وەرزش – پەڕە 23 – Knwe.org\nسەرەکی » وەرزش (پەڕە 23)\nجەڵتەی دڵ لێی داوە\nدالی بلیندی بەرگریكاری هەڵبژاردەی هۆڵەندا و یانەی ئەیاكس ئاشكرای كرد كە لەماوەی رابردوو توشی جەڵتەی دڵ بووەو ئاماژەی بەوەشدا هەموو هەوڵیك دەدات بۆ ئەوەی بە زووترین كات بگەڕێتەوە بۆ یاریكردن. ئەو یاریزانە لە دوای شكستی یانەكەی بەرامبەر بە ڤالێنسیا لە چامپیۆنس لیگ هەستی بە ئازار كردوە لە سینگی دوای پشكنین دەركەوتوە توشی جەڵتەی دڵ بووەو بەهۆیەوە ماسولكەی دڵی توشی هەوكردن ...\nبەرەو بە نێودەوڵەتی بوونی وەرزشی كوردستان\nماوەیەك لەمەو بەر سێ كچە یاریزانی گۆڕەپان و مەیدانی كوردستان و یانەی سیروانی نوێ بەشداریی پاڵەوانێتییەكی نێودەوڵەتییان لە توركیا كرد و ئەنجامی زۆر باشیشیان تۆمار كرد. لەو پاڵەوانێتییە نێوەدەوڵەتییەدا بۆ كچان دڵسۆز عوبێد و رێناز سەعید و بانو تەها بەسەرپەرشتی و چاودێری راهێنەرەكەیان د.سیروان حامید بەشدارییان كرد. دڵسۆز لە هەردوو راكردنی 60 مەتر و 60 مەتر بەربەستدا یەكەم بوو، رێناسیش ...\nلە پشت پەردەی كلاسیكۆوە\nشەوی چوار شەممەی هەفتەی رابردوو یەكەمین كلاسیكۆی ئەم وەرزەی لالیگا (2019-2020) كراو لە یاریگای كامپ نو هەردوو یانەی بارسیلۆنا و ریاڵ مەدرید تیایدا بەبێ گۆڵ یەكسان بوون. دیارە ئەنجامەكە زانراوەو یارییەكە راستەوخۆ بینراوە، بۆیە پێویست بەوە ناكات باس بكرێتەوە كە یارییەكە چۆن بەڕێوەچووە، بەڵام ئەوەی گرنگە ئەوەیە لەپشت پەردەی یارییەكەوەو لە پەراوێزی یارییەكەدا و پاش تەواو بوونی ئەم یارییە چی ...\nدەزگای خێرخوازیی لیۆنێل مێسی\nهێمن عوسمان لیۆنێل مێسی، بەیەكێكە لە دیاردەكانی تۆپی پێ لەمێژوودا، لێهاتوویی و كارامەیی و دانایی ئەم یاریزانە لەتۆپی پێدا سەرنج راکێشە، ئەوەی ئێمە مەبەستمانە لەم ژانرە تایبەتەدا، باسكردن نییە لە ئاست و دەستكەوتەكانی مێسی لەتۆپی پێدا، بەڵكو لایەنە مرۆڤایەتییەكەی مێسی جیاواز لە تۆپی پێ ناونیشانی بابەتەكەمانەو خستنەڕووی كارە خێرخوازییەكانی و دروستكردنی دەزگایەك بەناوی (دەزگای خێرخوازیی مێسی) یە. مێسی ساڵی 2004، ...\nدیاردە جوان و نەخوازراوەکان\nراپۆرت…زاگرۆس نانەكەلی رۆژانی 5و6و7/12/2019 لە شاری دهۆكی ولە هۆڵی یانەی دهۆك خولی نایابی تۆپی سەرمێزی یانەكانی كوردستان بەرێوەچوو. لەم هۆڵەدا وەرزش هێندە پڕبوو لە كێبڕكێ تەنانەت باوك و كوڕیشی گرتبووەوە، كەچی لەم هەموو سیناریۆ و دیمەنە جوان ودڵڕفێنانە، میدیاكارانی وەرزشی و دەزگاكانی راگەیاندن خەوتبوون!!، بەتێكڕای سێ رۆژ لەنێوان سێ یاخود چوار كەناڵ زیاتر لە هۆڵەکە ئامادە نەبوون. یەكترناسینی گەنجانی كورد ...\nپێنج یاریزان لە میركاۆتی زستانەدا\nوادەی زستانەی هاتن و چوونی یاریزنان نزیك بۆتەوە، ئەم پرۆسەیەش ئەگەری رۆیشتن و هاتن و چوونی چەند یاریزانێك لە یانەیەكەوە بۆ یانەیەكی تر دروست دەكات، باشتر كردنی زیاتری هێڵی یارییكردنی چەند یانەیەك لەئارادایە، سەرەڕای هەموو ئەو شتانەش قسەو باسی زۆریش لەم میركاتۆیەدا دێنە ئاراوە. لەلایەكی تریشەوە پێدەچێت میركاتۆی زستانە لە ئینگلتەرا تا ڕادەیەك لەسەرجەم وڵاتانی تر گەرمتر بێت، سوككردنی سزاكەی ...\nئاكۆ عارف لە سلێمانی و لەیاریگایەكی بچوك دا، منداڵێك هات لەگەڵ كۆمەڵێكدا یاری تۆپی پێی دەكرد كە هیچیان هاوتەمەنی خۆیی نەبوون، ئەوان بەتەمەن گەورە تر و باڵا بەرزتر، بەڵام ئەم وەك منداڵێك بە ئاستێكی جوان یاری كرد، چاودێری تواناكانیم كرد و ئایندەیم ڕوونبینی. دانیا مەریوان فەتاح لە بەریتانیا دەژی بەڵام لەگەڕانەوەیدا بۆ سلێمانی لەگەڵ باوك و ئامۆزاكانی باوكیدا تۆپی پێی ...\nفیدریكا بریگنۆنی قۆناغی فەرەنسای خلیسكانی سەر بەفری بردەوە\nفریدریكا پریگنۆنی ئیتاڵی توانی هەموو ئەگەرەكان پێچەوانە بكاتەوەو پلەی یەكەمی قۆناغی فەرەنساڵی پاڵەوانێتی جیهانی خلسكانی سەر بەفر لەجۆری گیانت سلالۆم بردەوە. بریگنۆنی لە یەكەم هەوڵی لە پێشبڕكێكەدا پلەی دووەمی بەدەستهێنا كە بەجیاوازی لەسەدا 13ی سانیەیەك لەدوای مینا هۆلتمان هات. بەڵام لە جەولەی دووەمی ركابەریەكەدا كچە یاریزانە ئیتاڵیەكە توانی پلەی یەكەم بەدەست بهێنێت بەمەش بە كۆی گشتی پلەی یەكەم بەدەست بهێنێت. ...\nبە رەسمی ئارتیتا گەڕایەوە ئەرسناڵ\nبە رەسمی ئارتیتا گەڕایەوە ئەرسناڵ دواجار دوای گفتوگۆیەكی ماوە درێژ یانەی ئەرسناڵ بەشێوەیەكی رەسمی لەگەڵ مایكل ئارتیتای یاردەدەری راهێنەری یانەی مانچستەر سیتی گەیشتە رێككەوتن بۆ ئەوەی ئەركی راهێنەرایەتی یانەكە بگرێتە ئەستۆ. ئەرسناڵ ماوەیەك لەمەوبەر بەهۆی ئەنجامە خراپەكانی ئۆنای ئیمری دوورخستەوەو لە شوێنی ئەو بەشێوەیەكی كاتی لیۆنبێرگ دانرا بەڵام ئەنجامەكانی یانەكە لەژێر سەرپەرشتی راهێنەرە سویدیەكەش باش نەبوو، بۆیە ئەرسناڵ پەلەی كرد ...\nتیروپشكی کۆنمیبۆڵ بۆ مۆندیالی 2022 راكێشرا\nلە بارەگای یەكێتی تۆپی پێی ئەمریكای باشوور لە پاراگوای تیروپشكی یارییەكانی پاڵاوتنی گەیشتن بە مۆندیالی 2022ی بۆ هەڵبژاردەكانی ئەو كیشوەرە كراو دەستپێكی گەورەكانیش ئاسان دەبێت. لە ئەمریكای باشوور 10 هەلبژاردە لەسەر 4 بلیت و نیوی مۆندیال ركابەری دەكەن كە 4 هەڵبژاردەیان راستەوخۆ دەگەنە مۆندیال و هەڵبژاردەیەكیش لەگەڵ هەڵبژاردەی كیشوەرێكی تر لەسەر بلیتی گەیشتن بە مۆندیال یاری ناكات. شێوازی پاڵاوتنەكەش بە ...\nلاپەرە 23 لە 205« سەرەتا...1020«2122232425\t»\t304050...کۆتا »


سەردەشت عوسمان مەرگێکی جوان! – لڤین پرێس\nزۆر کەم ڕوودەدات مەرگ ببێتە وانەیەک لە وانەکانی ژیان، مەرگ لە سروشتی خۆیدا کۆتایی ژیانە و لە دەست دانی جوانی ژیانە، بەڵام مەرگی سەردەشت عوسمان بووە بە وانەیەک لە وانە گەورەکانی ژیان و هەتا هەتایی، مەرگی سەردەشت عوسمان بوو بە مەرگێکی جوان، مەرگێک کە سەردەشت عوسمانی گۆڕی بۆ یەکێک لە سیمبوڵ و فیگەرە گەورەکانی ئازادی، مەرگێکی سەربەرزانە کە زۆرێک تامەزرۆی ین و ئاواتی بۆ بخوازن، سەرەشت عوسمان خوازیار بوو کە دوژمنەکانی مەرگێکی تراژیدی وەک ژیانە تراژیدییەکەی پێ ببەخشن، بەڵام ئەوەی روویدا ئەوە بوو کە ژیانێکی هەتا هەتاییان پێبەخشی. ژیانمەرگی سەردەشت عوسمان کۆمەڵیک هاوکێشەی تا ڕادەیەک تاریکی رۆشن کردەوە لە کۆمەڵگای کوردوستاندا.\nکومەڵگای چینایەتی: دەسەڵاتدارانی کوردستان لە ڕێگەی قەڵەم فرۆش و کرێنووسەکانیاوە هەمیشە هەوڵی ئەوەیان دەدا کە بیسەلمێنن کە کۆمەڵگای کوردستان کۆمەڵگایەکی چینایەتی نییەو بەڵکو لە قۆناغی گەشەو دروست بووندایە، بەڵام سەردەشت تەنها بە خۆری وتارێک، بەستەڵەکی ئەو درۆیانەی تواندەوە و سەلماندی کە کۆمەڵگای کوردستان وەک تەواوی کۆمەڵگاکانی دونیا، کۆمەڵگایەکی چینایەتییە و سەروەت و سامانی ئەم وڵا‌تە، لای کەمینەیەکی کەمە، ئەوەی لەم کەمینەیە دوور بێت مەحکومە بە هەژاری و بێدەرمانی و بێدەرەتانی و بێ موچەیی.\nسەردەشت عوسمان بە ژیانمەرگی خۆی پێی وتین کە ئەگەری نزیک بوونەوەو، دەست و پێوەندی لەگەڵ ئەم کەمینەدا، نەک هەر کەمە، بەڵکو بیرکردنەوە لە ئەگەرێکی وا، بە مەرگ کۆتایی دێت، بۆیە کۆمەڵگا لە بەرامبەر ئەگەری دووەمدایە کە گۆڕینی ئەم سیستەمەیە بە سیستەمێکی ئینسانی تر کە هەمووان دەبێت و دەکرێت لە تەواوی داهات و سەروەت و سامانی کۆمەڵگا بەشدار و بەهرەمەند بن.\nباڵۆنی دیموکراسی: سەردەشت عوسمان بە ژیانمەرگی خۆی ئەو راستیەی بۆ سەلماندین کە ئەوەی دەسەڵاتدارانی کوردستان و راگەیاندنەکانی، رۆشنبیران و نووسەرانی، میدیاکارو قەڵەم فرۆشانی، ساڵانێکی زۆر بە نرخی هێلکەی دیموکراسی پێی دەفرۆشتین، هیچ نەبوو جگە لە بەردێک، بەردێک کە لە هێلکە دەچوو، هەرگیز ئومێدی ئەوە نەبوو ئەم هێلکەیە ببێت بە جوجەڵەی دیموکراسی و لە کۆمەڵگادا بجریوێنێ، ئەو پێی وتین دیموکراسی لە کۆمەڵگای کوردوستاندا هیچ نییە جگە لە باڵۆنێکی فووتێکراوو تەنها بە نووکە دەرزی وتارێک باڵۆنەکەی فش کردەوە.\nخاڵی هاوبەش: سەردەست عوسمان بە ژیانمەرگی خۆی بۆی سەلمانین کە دەسەڵاتی کوردی وەک هەر دەسەڵاتێکی تری دونیا دەسەڵا‌تێکی ملهوڕو دزێوە، دەسەڵاتێکی نامۆیە بە بەرژەوەندی زۆرینەی خەڵکی کوردستان، سەردەشت عوسمان پێی وتین خاڵی هاوبەشی دەسەڵاتدارانی ناوچەکە ملهوڕی و ستەم و چەوساندنەوەیە.\nسەردەشت عوسمان بە ژیانمەرگی خۆی ئەم رووە دزێوو ناشیرینەی دەسەڵاتی ناسیونالیستی کوردستانی، زیاتر پیشان داین و هیچ ئومێدێکی بۆ خۆشباوەڕی و تەسلیم بوون بە بەربەریەتی دەسەڵاتی کوردی نەهێشتەوە، ئەو پێی وتین یان دەبێت لەگەڵ خەڵک بیت یان دەبێت لەگەڵ دەسەڵا‌ت بیت و دژی خەڵک بیت، رێگای سییەم بوونی نییە.\nلەرۆژی ئازادیدا، کە دەکاتە 5/5 دروود بۆ سەردەشت عوسمان، سەربازە زیندووەکەی ئازادی، ئەگەر لە هەندێک لە کۆمەڵگاکانی دونیا دا، سەربازی ون هەیە، ئەوا سەردەشت عوسمان سەربازی ون نییە، بەڵکو سەربازی زیندووە.\nلڤین نهێنی ئازاد نەکردنی رۆژنامەنووسەکانی بادینان ئاشكرا دەکات


لەنێوان حەز و رێگریکردن\nهاوڕەگەزبازی دیاردە شاراوەکەی هەرێمی کوردستان\nمەوداپرێس- نیگار محمد\nهاوڕەگەزبازی لەگەڵ دروستبونی کۆمەڵگاکاندا بونیان هەبوە،بەڵام لە هەندێ لە کۆمەڵگاکان تائێستا باسکردنی هێڵی سورەو بەر نەفرەتی کلتورو ئاین و یاساش کەوتون.لە هەندێ وڵات بە یاسا رێکخراوەو یاسای بۆ دەرکراوە وەکو وڵاتانی کوباو ئەمەریکا، لە هەندێ وڵاتیش قەدەغەکراوەو سزای مردنی بۆ دانراوە وەک وڵاتانی ئێران و یەمەن.\nهاورەگەزبازی بە درێژایی مێژو هەبوە و هەیە، قسەی زۆری لە بارەوە کراوە بەتایبەت لە روی چارەسەر و چاککردنەوەی توشبوان بەم حاڵەتە. بەپێی زانیاری و ئامارەکان، لە هەرێمی کوردستان دەیان هاورەگەزباز هەن، بەڵام لە ترسی کوشتن و نەفرەتی تەقالید و کلتور ناتوانن تێکەڵ بە کۆمەڵگا بن و بەشێکیان تەنانەت بە شەودا لەو چوار دیوارە دێنە دەرەوە کە بەرۆژدا وەک زیندانێکی تاکەکەسی وایە بۆیان.\n(ر.م) دانیشتوی سلێمانیەو هاوڕەگەزبازە وەک خۆی دەڵێت: لەترسی کلتورو کۆمەڵگە هەمیشە هاورەگەزبازی خۆی دەشارێتەوە. ئەو چیرۆکی هەوڵی کوشتنی هاورەگەزبازێکی هاوڕێی دەگێڕێتەوە و دەڵێت: مانگی ئەیلولی ٢٠١٧ ، (ب. ه. ح)کە هاوڕێیەکی رەگەزبازم بو لە شاری دەربەندیخان بەهۆی ئاشکرابونی هاوڕەگەزبازیەوە خێزانەکەی هەوڵیاندا بیکوژن، بەڵام بۆ دەربازبونی سەری خۆی هەڵگرتو تا ئێستا چارەنوسی نادیارە.\nهاوڕەگەزبازێکی دیکە بە ناوی (ز ا ک) کە دانیشتوی سلێمانیە ئاماژەی بەوەکرد زۆرجار هاورەگەزبازەکان لە یەکێک لە باخچەکانی شارەکە کۆدەبنەوەو باس و خواس و روداوەکانی رۆژ گفتوگۆ دەکەن و تاوتوێی دەکەن ئەو بەمەرجی ئەوەی ناونەهێنانی قسەی کردو وتی: "بەداخەوە هێشتا کۆمەڵگەی ئێمە ئەو هۆشیاریەی نیە کە هاورەگەزبازی حاڵەتێکی نۆرماڵە، بەڵکو کۆمەڵگە بەردەوام بە چاوێکی سوکەوە سەیرمان دەکات و تەنانەت لە ئەگەری ئاشکرابونیشمان دەکەوینە بەر نەفرەتی خەڵک و خزم و دراوسێکانمان".\nهەرچەندە لە ئێستادا لە هەندێک لە وڵاتانی رۆژهەڵاتی ناوەراست کار بۆ دابینکردنی مافی هاورەگەزبازەکان دەکرێت بۆ نمونە لە هەڵبژاردنی پەرلەمانی تورکیا پارتی دیموکراتی گەلان هەدەپە یەکێک لە دروشمەکانی دابینکردنی مافی هاورەگەزبازەکان بو لەو وڵاتە، باریس سۆڵۆ تەمەن 37 ساڵ كاندیدی (هەدەپە) بو بۆ هەڵبژاردنەكانی توركیاو یەكەم پیاوە، كە بە ئاشكرا هاوڕەگەزبازبێت و كاندیدیش بو بۆ پەرلەمانی ئەو وڵاتە.\nسیگمۆند فرۆید زانای بەناوبانگی بواری دەروناسی لە بارەی هاورەگەزبازەکانەوە ئاماژەی بەوەکردوە "هاورەگەزبازی شتێک نیە شەرمی لێ بکەی، گوناح نیە، ناتوانرێت وەک نەخۆشیش پۆلێنی بکرێت و هاورەگەزبازی بە جۆرێک لە جیاوازی وەزیفەی سێکسی دەزانێت، کە بەهۆی وەستان (بەربەستێک) لەپەرەسەندنی سێکسیدا رویداوە".\nسەرچاوە مێژویەکانیش ئاماژە بەوەدەکەن، زۆر کەس لە سەردەمەکانی کۆن و نوێدا هاورەگەزباز بون، چەندین پیاوی بەناوبانگیشیان تێدا بوە لەنێویاندا، (ئەفلاتون، مایکل ئەنجیلۆ، لیۆناردۆ دافینشی…هتد).


لە هەرێم تووشبوون بە كۆرۆنا كەمی كردووە - تۆڕی میدیایی خەڵک\nوەزارەتی تەندروستی حكومەتی هەرێمی كوردستان ڕایدەگەیەنێت، لە 24 كاتژمێری ڕابردوودا 360 كەس تووشی كۆرۆنا بوون و 11 كەسیش گیانیان لەدەستداوە.\nدەقی ڕاگەیاندراوی ( ٢٤ ) كاتژمێری تایبەت بە نەخۆشی ڤایرۆسی كۆڕۆنای نوێ COVID19 ژمارە ( ٥٧٧ )\n١. پشكنین: ( ٥٩١٣ پشكنینی نوێ)\n• ( ١٧٤٩) هەولێر\n• ( ١٨٦٢) سلێمانی\n• ( ٢١٣٩) دهۆك\n• ( ١٦٣) گەرمیان\n٢. تووشبوو: ( ٣٦٠ تووشبووی نوێ)\n• ( ٤١) هەولێر\n• ( ٥٠) سلێمانی\n• ( ٢٥٣) دهۆك\n• ( ١٦) گەرمیان\n٣. چاكبوون: ( ١٠٠٢ چاكبوون)\n• ( ٢٨٠) هەولێر\n• ( ٤٥٠) سلێمانی\n• ( ١٨٥) دهۆك\n• ( ٣٢) گەرمیان\n٤. مردن: ( ١١ مردن)\n• ( ٦) هەولێر\n• ( ١) دهۆك\nپشكنین ٣٠٨٨١٣٧ (١٠٧٣٤٧٣ هەولێر، ٧٦٦٠١٩ سلێمانی، ١٢٢٦٨٩٦ دهۆك، ٢١٧٤٩ هەڵەبجە)\nتووشبوون ٣٢٥٤٣٢ (٩٣٨٣٤ هەولێر، ١١١٧٩٣ سلێمانی، ١١٣٦٥٢ دهۆك، ٦١٥٣ هەڵەبجە)\nچاكبوون ٢٩١٨٨٢ ( ٨٣٥٢٧ هەولێر، ١٠٠١٧٧ سلێمانی، ١٠٢٨٨٠ دهۆك، ٥٢٩٨ هەڵەبجە)\nلەژێر چارەسەر ٢٧٧٥٥ (٨٦٦٦ هەولێر، ٩١٢٦ سلێمانی، ٩٣٠٦ دهۆك، ٦٥٧ هەڵەبجە)\nمردن ٥٧٩٥ (١٦٤١ هەولێر، ٢٤٩٠ سلێمانی، ١٤٦٦ دهۆك، ١٩٨ هەڵەبجە)\n٢٥ی ئەیول ٢٠٢١\n03 تەموز 2021 4.45 pm\nسلێمانی ـ نزار جەزا نرخی بەنزین هەر ڕوو لەبەرزبوونە و هەوڵی جدی بۆ دابەزاندنەوەی نرخی بەنزین نابینرێت، ئەندامێكی…


تۆکیۆ دەکەوێتە کوێ - بابەت دەکەوێتە سەر تەوەری ئەرکیپێلای ناوەندی ژاپۆنی لە باشووری\nماڵ ⁄ دەور وبەری جیهان ⁄ تۆکیۆ دەکەوێتە کوێ\n1 تۆکیۆ دەکەوێتە کوێ\n2 شوێنە گرنگەکانی تۆکیۆ\n3 ئاووهەوا لە تۆکیۆ\n4 دانیشتوانی تۆکیۆ\nدەکەوێتە سەر تەوەری ئەرکیپێلای ناوەندی ژاپۆنی لە باشووری هەرێمی کانتۆ، هاوسنوورە لەگەڵ ڕۆژهەڵات لە لایەن پارێزگای چیبا و لە باکوورەوە لە لایەن پارێزگای سەیتاما، لە ڕۆژاواوە لە لایەن پارێزگای یاماناشی، لە لای باشووریش شاری تۆکیۆ سنووری پارێزگای کاناگاوا، لە نێوان هێڵی پانی 35.689500 و درێژی 139.691710 و تۆکیۆ لە ئاستی دەریادا بەرز دەبێتەوە بە 44 م \nشوێنە گرنگەکانی تۆکیۆ\nزۆر شوێنی سەرنجڕاکێش و سەرنجڕاکێش هەن بۆ سەردانکردن لە تۆکیۆ، کە هەندێکیان بەم خوارەوە باس کراوە: \nتاوەری تۆکیۆ : یەکێک لە بورجە مەزنەکانی تۆکیۆ ، لە کاتژمێرەکانی بەیانی و پاش نیوەڕۆدا پرتەقاڵ دەدرەوشێتەوە .\nبازاڕی ئامیە یۆکۆچۆ: باشترین بازاڕی نەریتی لە تۆکیۆ، کە کوالێتی بەرز و کاڵای گونجاوی تێدا بێت، ئۆفەری باش پێشکەش دەکات بۆ ژمارەیەک کاڵا، وەک میوە، مۆدە، خواردن، ماسی، جلوبەرگی کۆنی ژاپۆنی، خشڵ و پێڵاو\nمەزاری مێیجی: یەکێک لە مەزارگە بەناوبانگەکانی جیهان، ساڵانە بە چەند هەزار گەشتیارێک سەردانی دەکەن، لەگەڵ کافێک، باشترین باخچەی لیلی لە تۆکیۆ، لەگەڵ ئێکسسوارییەکی دووهێندە و بیرێکی خۆهەڵکردنی\nپەرستگای جۆکجی : یەکێک لە پەرستگا هەرە بەخۆداچوو و نوێنەکراوەکانی تۆکیۆ ، لە تەقینەوەی ئاگرینەکانی جەنگی دووەمی جیهانی و بوومەلەرزەی مەزنی کانتۆ لە ساڵی 1923 ڕزگاری بووە و بە کەمترین بەربڵاوی لە نێوان ناوچەکانی تردا دادەنرێن .\nئاووهەوا لە تۆکیۆ\nتۆکیۆ لە زستاندا کەشوهەوایەکی نەرم و وشکی هەیە و لە وەرزی هاویندا شێوو گەرمە، هاوکات وەرزی بارانبارین لە ناوەڕاستی مانگی حوزەیرانەوە دەستپێدەکات تا ناوەڕاستی مانگی تەموز، وەرزی گەردەلوولیش لە مانگی ئەیلولەوە دەستپێدەکات بۆ مانگی تشرینی دووەم \nشاری تۆکیۆ نزیکەی 7 % ی ژاپۆنییەکان نیشتەجێن ، کە چارەکە دانیشتوانەکەی ژاپۆنە و ژمارەی دانیشتوانی لە سەرژمێری ساڵی 2014 دا 35 ملیۆن کەس دەبێت و ئەمەش کاریگەری زۆری لەسەر قەرەباڵغیی زۆر هەبووە ، هەروەها بەشداریکردنی ئەو ژمارە گەورەیە بۆ زیادبوونی پیسبوونی ژینگە ، دانیشتوان لە شێوازی ژیانێک دەژین کە تێکەڵی مۆدێرنێتە دەبێت لەگەڵ تەمەندا ، هەندێک لە دانیشتوانی ژاپۆنیش هێشتا ئەو جلوبەرگە تەقلیدیەی ژاپۆنی دەپۆشن کە پێی دەڵێن کیمۆنۆ . \nئاووهەوا لە تۆکیۆتۆکیۆدانیشتوانی تۆکیۆشوێنە گرنگەکانی تۆکیۆکە تۆکیۆ دەکەوێتە کوێ


(0) / / راپورت / zayeLe زایەڵە جام کوردی هەڵەبجە کتێب\nئێواره‌ى ئه‌مڕۆ سێشه‌ممه 15-3-2022 به‌ئاماده‌بونى محه‌مه‌دى حاجى مه‌حمود سه‌رۆکى پارتى سۆسیال دیموکراتى کوردستان و ئازاد تۆفیق پارێزگارى هه‌ڵه‌بجه‌و نوێنه‌رى کونسوڵى کۆمارى ئیسلامى ئێران له‌سلێمانى و به‌رپرسانى حزبى و حکومى و لایه‌نه سیاسیه‌کان له‌مه‌راسیمێکدا ده‌زگاى میدیایى جام کوردى دوو کتێبى له‌سه‌ر هه‌ڵه‌بجه بڵاو کرده‌وه .\nبەپێی ڕاپۆرتی زایەڵە، سه‌ره‌تاى مه‌راسییمه‌که به‌ساتێک وه‌ستان بۆ گیانى پاکى شه‌هیدانى هه‌ڵه‌بجه‌و سه‌رجه‌م شه‌هیدانى کوردستان و خوێندنه‌وى چه‌ند ئایه‌تێک قورئان ده‌ستیپێکرد .\nدواتر محه‌مه‌دى حاجى مه‌حمود ووتارێکى پێشکه‌ش کردوو تیشکى خسته سه‌ر ئه‌وقوربانیه گه‌وره‌یه‌ى به‌سه‌ر هه‌ڵه‌بجه‌داهاتووه که‌له‌به‌رامبه‌ردا وه‌ک پێویست خزمه‌ت نه‌کراوه‌و که‌سوکارى قوربانیان و به‌رکه‌وتوانى کیمیاى و هاوڵاتیانى هه‌ڵه‌بجه له‌لایه‌ن حکومه‌تى عێراقه‌وه قه‌ره‌بوونه‌کراونه‌ته‌وه له‌کاتێکدا به‌ملیۆنان دۆلارى هاوڵاتیانى عێراق وه‌ک قه‌ره‌بوو دراوه‌ته‌وه به وڵاتى کوێت .\nئاماژه‌شى بۆ ئه‌وه‌دا که کیمیابارنکردنى شارى هه‌ڵه‌بجه تاکه به‌ڵگه‌نامه بوو له‌سه‌ر هه‌بونى چه‌کى کیمیایی له‌لایه‌ن حکومه‌تى به‌عسى عێراقه‌وه که‌وه‌ک به‌ڵگه‌یه‌ک به‌کارهێنرا بۆ ئه‌نجامدانى شه‌رى دژ به‌عێراق له‌پرۆسه‌ى ئازادى عێراق له‌ساڵى 2003 ،به‌ڵام تائێستا ئه‌و شاره له‌لایه‌ن حکومه‌تى ناوه‌ندى عێراقه‌وه وه‌ک پارێزگا نه‌ناسێنراوه‌و بودجه‌ى تایبه‌ت به بوژاندنه‌وه‌ى ژێرخانى ئابورى و ئاوه‌دانى بۆ ئه‌وشاره دابین نه‌کراوه .\nهه‌روه‌ها جه‌ختیشى له‌سه‌ر ئه‌وه کرده‌وه که‌پێویسته به‌هه‌موولایه‌ک هه‌وڵى جدى بدرێت بۆ پارێزگارى هه‌ڵه‌بجه‌و سه‌رجه‌م ئه‌وناوچانه‌ى له‌ڕوى جوگرافیاوه پێشتر سه‌ر به‌وشاره‌بوون بگه‌ڕێندرێنه‌وه سه‌ر هه‌ڵه‌بجه و کارى جدى بکرێت بۆئه‌وه‌ى له‌لایه‌ن حکومه‌تى ناوه‌ندى داواى لێبوردن له‌وشاره بکرێت و به‌فه‌رمى وه‌ک پارێزگا بناسێنرێت .\nدواتر سه‌ید ئه‌حه‌مد به‌رزنجى له‌وتارێکدا وێڕای باسکردنى کاره‌ساتى گه‌وره‌ى هه‌ڵه‌بجه ئاماژه‌یدا به‌هاوکارى و هه‌ئاهه‌نگى کۆمارى ئیسلامى ئێران هه‌رله‌سه‌ره‌تاى کاره‌ساتى هه‌ڵه‌بجه به بڵاوکردنه‌وه‌ى وێنه‌ى کاره‌ساته‌که‌و پیشاندانى به‌جیهان و هاوکاریکردنى هاوڵاتیانى شارى هه‌ڵه‌بجه‌و گواستنه‌وه‌ى برینداره‌کان بۆ ئێران و رزگارکردنى پاشماوه‌ى کاره‌ساته‌که .\nپاشان ئازاد تۆفیق پارێزگارى هه‌ڵه‌بجه له‌وتارێکدا باسى له‌که‌موکوریه‌کانى شارو نه‌بونى بودجه‌ى پێویستى و پرۆژه‌ى تایبه‌ن به‌وشاره کردو داواشیکرد ئاوڕى زیاتر له‌شاره بدرێته‌وه وه‌ک سمبولى شه‌هیدان و کیمیایی پرۆژه‌و خزمه‌تگوزارى زیاتر پێشکه‌ش به‌وشاره بکرێت .\nله‌به‌شێکى ترى قسه‌کانیدا ئاماژه‌یدا به‌ڕۆڵى د. ئه‌حمه‌د ناتقى فۆتۆگرافه‌رى کاره‌ساتى کیمیابارنى هه‌ڵه‌بجه‌و خاوه‌نى وێنه‌ى (عومه‌رى خاوه‌ر) که‌توانى له‌رێگاى وێنه‌کانیه‌وه ئه‌وکاره‌ساته دڕندانه‌یه‌ى به‌عس به‌هه‌مو دونیا بناسێنێ له‌کاتێکدا پرۆسه‌ى ئه‌نفال زۆر له‌کاره‌ساتى هه‌ڵه‌بجه گه‌وره‌تربوو به‌ڵام به‌هۆنه‌بونى وێنه‌و به‌ڵگه‌وه له‌و سه‌رده‌مه‌دا نه‌تواندرا ئه‌کاره‌ساته گه‌وره بناسێنرێت .له‌هه‌مانکاتدا سوپاسى کومارى ئیسلامى ئێرانى کرد که‌له‌هه‌مو قۆناغه سه‌خته‌کان هاوکارى گه‌لى کوردبووه‌و ده‌رگاى سنوره‌کانى به‌ڕوى هاوڵاتیانى کوردا کردۆته‌وه له‌دۆخه خراپ و کاره‌ساته‌بارکاندا .\nبه‌رێوه‌به‌رى گشتى ته‌ندروستى هه‌ڵه‌بجه‌ش ئاماژه‌ى بۆ دۆخى سه‌ختى برینداران و به‌رکه‌وتوانى چه‌کى کیمیایی کرد که ته‌نها له‌شارى هه‌ڵه‌بجه 400 به‌رکه‌وتووى چه‌کى کیمیایی هه‌یه و بۆ ئه‌ومه‌به‌سته‌ش هه‌وڵیانداوه له‌برى به‌رکه‌وتوان ره‌وانه‌ى ده‌ره‌وه‌بکه‌ن دکتۆرى تایبه‌ت به به‌رکه‌وتوانى چه‌کى کیمیایی بهێنه هه‌ڵه‌بجه بۆ چاره‌سه‌رکردنى به‌رکه‌وتوان ،له‌کۆتایشدائومێدى خواست هه‌مولایه‌ک هه‌وڵبده‌ن بۆ زیاتر خزمه‌تکردن به هاوڵاتیانى هه‌ڵه‌بجه‌و به‌رکه‌وتوانى چه‌کى کیمیایی ئه‌وه‌شى ئاشکراکرد که به‌رکه‌وتوان له‌دۆخێکدان چاه‌ره‌سه‌رى بنه‌ڕه‌تى بۆ هیچیان ناکرێت ته‌نها هه‌وڵبده‌ن ته‌مه‌نیان درێژ بێته‌وه‌و له‌ئازاره‌کانیان که‌م بکه‌نه‌وه و پێناسى تایبه‌تیان هه‌بێت تا له‌هیچ داموده‌زگایه‌ک نه‌وه‌ستن و کاره‌کانیان رای بکرێت ،\nله‌به‌شێکى ترى سیمیناره‌که‌دا فۆتۆگرافه‌ر د.ئه‌حمه‌د ناتقى وتارێکى کورتى پێشکش کرد که‌تیادا باسى له که‌مى خزمه‌تگوزارى کرد له‌شارى هه‌ڵه‌بجه له‌پاى ئه‌وکاره‌ساته دڕندانه‌ییه‌ى به‌رامبه‌ر به‌وشاره کراوه هیواشتى خواست هه‌وڵبدرێت کاره‌ساتى کیمیایی هه‌ڵه‌بجه به‌زندوویى بمێنێته‌وه کارى زیاتر له‌سه‌ر بکرێت و خزمه‌تى زیاتر به‌هاوڵاتیان و شاره‌که بکرێت .\nله‌کۆتایى مه‌راسیمه‌که‌دا خه‌ڵاتى رێزلێنان به‌خشرایه محه‌مه‌دى حاجى مه‌حمود وه‌ک که‌سایه‌تیه‌کى دڵسۆز وخه‌مخۆرى شارى هه‌ڵه‌بجه، ژماره‌یه‌ک له‌به‌رپرسانى شاره‌که که‌رۆڵیان هه‌بووه له‌به‌رز راگرتنى یادى هه‌ڵه‌بجه .دوو کتێبى تایبه‌ت به‌هه‌ڵه‌بجه له‌لایه‌ن ده‌زگاى میدیایى جام کورد پێشکه‌ش به‌سه‌رجه‌م ئاماده‌بوان کرا .


ئەحمەد حامد/ بە نیازن عێراق بەرەو کوێ پەلکێش بکەن؟\nساڵى 1955 عێراق کرا بە مەڵبەندى (مەرکەز) ڕێککەوتنامەیەکى سیاسى و سەربازى و ئەمنى بەناوى هاوپەیمانیەتى (سەنتو – حلف بغداد) کە بریتى بوو لە تورکیا و پاکستان و ئێران و بەریتانیا و عێراق لە ژێر چاودێرى دەوڵەتى ئەمریکادا. بە واتایەکى تر عێراق لە هەموو بوارەکانى ژیانیدا بەسترایەوە بە ڕەوڕەوەى ئیمپریالیەتى جیهانەوە، لەژێر ناونیشانى (مکافحە النشاط الهدام – دا بەربەرەکانى کردنى جموجۆڵى ڕووخێنەرانە، هەموو هێزە سیاسییە چەپ و نیشتمانپەروەرەکان خرانە بەر هێڕشێکى دڕندانەوە. بۆ زامنکردنى ئارامى بەڕێکردنى پیلانەکانیان لە ناوچەکەدا .\nلە شۆڕشەکەى 14ی تەمووزى 1958 بە پشتیوانى هێز و لایەنە چەپ و دیموکراسى و ئاشتیخوازەکان، عێراق لەو هاوپەیمانێتییە شەڕانییە ڕزگار کرا، بەڵام ئیمپریالیەتى ئەمریکا و هاوکارەکانى لە ناوخۆى عێراق و دەوروبەریدا زنجیرە پیلان و تەقەلایەکى یەک لە دواى یەکیان لە ساڵانى 1963، 1968 و 2003دا کردە بەرنامە بۆ گێڕانەوەى عێراق بۆ نێو ئەڵقەى دوژمنکارەکەى سەردەمى پەیمانى (سەنتۆ) تەنانەت دروستکردنى داعش و ئاراستەکردنى بۆ عێراق لە ساڵى 2013 بە دواوە، هەر لە پێناو ئەو ئامانجەدابوو. ئەوە بوو خۆیانکرد بە هاوکارى عێراق بۆ دەرکردنى داعش، واتە (شەریکى دز و ڕەفیقى قافڵە!) و ویستیان لەم ڕێگەیەوە عێراق بکەن بە پایەگا – قاعیدەیەکى سوپاى ئەمریکا و دابڕینى لە سوریا و لە ئێران. یان وەکو خۆیان ناویان نابوو پچڕاندنى کەوانەى شیعە لە خۆرهەڵاتى ناوەڕاستدا، بەڵام لە ماوەى ئەم ساڵانەدا بەهۆى هەڵوێستى ناڕەزایى گەلانى عێراق و هێزە چەپەکانەوە ئەمریکا نەیتوانیوە ئەو خەون و ئاواتەى بەدى بێنێ!!\nحکوومەتەکەى ترامپ توانى سوود لە ناتەبایى و ململانێى لایەن و هێزە سیاسى و ئاینى و مەزهەبى و خێڵایەتى کۆمەڵگەى عێراق وەربگرێ و ڕۆڵى کاریگەرى هەبێ لە پێکهێنانى دامودەزگا سەرەکییەکانى ئەمڕۆى دەوڵەتى عێراق دا. لە پێناو گێڕانەوەى ئەم وڵاتە بۆ ناو تۆڕەکەى جاران و لە بریتى پەیمانى سەنتو پەیمانى خۆرهەڵاتى عەرەب دابمەزرێنن و عێراق بکاتەوە بە (مەڵبەند – مەرکەز)ى ئەو پەیمانە!!\nئەوەتا وەک دەبینین جموجۆڵێکى چڕوپڕى بەپەلە (سەردان و کۆبوونەوە)ى سەرنجڕاکێش لە نێوان عێراق و تورکیا و ئێران ئەردەن و سعودیە و کوێت و سوریا)دا دەستى پێکردووە. پەیتا پەیتا لەم بوار و ئەو بواردا ڕێککەوتننامە مۆر دەکرێ .\nبۆ نموونە ڕۆژى 20/4/2019 لە بەغدا نوێنەرانى پەرلەمانەکانى ئەو دەوڵەتانە بەناوى پشتگیرى کردنى سیاسەت و هەڵوێستى عێراق کۆبوونەوە، پێش ئەوەیش واتە 17/4/2019 سەرۆک وەزیرانى عێراق لە سعودیە 13 ڕێککەوتننامە و یاداشت مۆر دەکات ..\nڕۆژى 23/4 وەفدى هاوکارى دەوڵەتانى – خلیج) گەیشتە بەغدا و هەر ئەو ڕۆژە (پۆمپیۆى وەزیرى دەرەوەى ئەمریکا پشتیوانى حکوومەتەکەى بۆ ئەم کرانەوەیەى حکوومەتى عێراق ڕاگەیاند بە (عەبدولمەهدى)!! .\nبێگومان ئەم پشتگیرییە لە خۆیەوە نەهاتووە، بەڵکو ئەوە بەرهەمى پلانێکى نوێى ترەمپە بۆ گەمارۆدانى عێراق، چونکە ئەو دەوڵەتانەى ناویان هاتووە، بێجگە لە ئێران و سوریا هەر هەموویان یەکى بە چەند ڕایەڵەیەکى (ئەمنى و ئابوورى)یەوە، بە ڕەوڕەوەى سیاسەتى دەوڵەتى ئەمریکاوە بەستراونەتەوە.\nئەم کرانەوە کتوپڕەى عێراق بە دەوروبەرى خۆیدا، بووە بەهۆى پەیداکردنى دوو تەوژم و تیرە لە عێراق دا، چونکە لەگەڵ ئەوەدا کە لەنێو کۆڕ و کۆمەڵە سیاسییەکان و بەشێک هەیە کە لەگەڵ ئەم کرانەوەیەدایە، بە پێى بەرژەوەندى خۆى، بەڵام شەقامى عێراق هێز و لایەنە چەپ و نیشتمانپەروەرەکانى مەترسی زۆریان لەم ڕەوتەى حکوومەت هەیە، بۆ نموونە ناڕازین لە ناردنى نەوتى عێراق بۆ (عەقبە)ى ئەردەن بە بۆڕى.. نیگەرانن لە بەربەرەڵایى کردن بۆ هاوردنى بەروبوومى کشتوکاڵ و پیشەسازى ئەو وڵاتانە کە زیانێکى زۆر بە هەردوو بوارى کشتوکاڵ و پیشەسازى عێراق دەگەیەنێت ..\nنیگەرانن و مەترسیان هەیە کە ئەم گەمارۆدانە سیاسى و ئابوورییە، سەربەخۆیى عێراق لاواز بکات و بیبەستێتەوە بە سیاسى ئەمریکاوە!! عێراق بکاتەوە بە مەڵبەند – مەرکەزى پەیمانى بەغداى عەرەب – سەنتۆى عەرەب کە ئەمریکا نەخشەى بۆ کێشاوە. بەهەرحاڵ کورد واتەنى (ئەم دووکەڵە بێ ئاگر نییە) !!.


ماڵپەری فیردەوس | ئایا خەلکی بەھەشت مووی لاشەی ھەیە وەک دونیا ؟\nسەردێری پرسیار: ئایا خەلکی بەھەشت مووی لاشەی ھەیە وەک دونیا ؟\nبەرواری دانان :2018-10-21 کۆدی پرسیار:718\nپرسیار // ئایا خەلکی بەھەشت مووی لاشەی ھەیە وەک دونیا ؟\nوەلام // زانایان دەلێن خەلکی بەھەشت لەسەرجوانترین شێوەدان ، لاشەیان مووی نییە ، بەلگە :\nعَنْ مُعَاذِ بْنِ جَبَلٍ أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ : (( يَدْخُلُ أَهْلُ الْجَنَّةِ الْجَنَّةَ جُرْدًا مُرْدًا مُكَحَّلِينَ أَبْنَاءَ ثَلاثِينَ أَوْ ثَلاثٍ وَثَلاثِينَ سَنَةً )) رواە الترمذي (2468) ، والحديث صححه الألباني في صحيح الترمذي .\nواتە : خەلکی بەھەشت دەچنە بەھەشت لاشەیان مووی نییە و ڕیشیان نییە و چاویان ڕەشە و گەنجن لە تەمەنی سی سالی دان یان سی و سێ سالی دان .\nوالأجرد : واتەی ئەوەی ھیچ مووی لەسەر لاشەی نییە .\nوالأمرد : ئەوەی ڕیشی نییە .\nڕوایەت ھاتووە دەفەرمووێت : لە تەمەنی سی و سێ سالیدان .\nچەند ڕوایەت ھاتوون کە تەنھا ئیبراھیم یان ئادەم یان موسی یان ئەبوبکر یان ھاڕون ڕیشیان ھەیە لە بەھەشت ، بەلام ئەم ڕیوایەتانە ھەموویان لاوازن .\nئەوەی سەیر بێت خەلکانێک ئەم فەرموودەیە دەکەنە بەلگە کە دروستە ڕیشی خۆت بتاشی ، چونکە خەلکی بەھەشت ڕیشیان نییە .\nسەبارەت بەڕیش زانایان دەلێن دوو حالەت هەیە :\nحالەتی یەکەم : ڕیش کورت کردن ، واتە تەنها کورتی دەکەی نای تاشی و وە ڕیشێکی کورتت هەیە ، ئەمەیان جیاوازی هەیە :\nکەواتە نابێت پەیوەست بیت بە فەروودەیەکی پووج کە ڕاست نییە ، وە نابێت ڕوخسەت بێتە دان لەبەر وتەی هەندێک زانا ، چونکە سونەت حوکم دەکات لەسەر هەمووان . )) مجموعە فتاوی ابن باز ج۱۰ لاپەڕە ۹٥ـــ۹۷\n(ب) هەندێک زانا دەلێن دروستە کورتی بکەیت ، لەبەر ئەوەی فەرموودە هاتوون وە له هاوەلان هاتووە ، وە ئەگەر کورتیش بکەی ڕیشی هەر هەیە فەرموودەتت جێ بەجێ کردووە .


:: AM:01:39:16/07/2020 \nڕۆژی سێشه‌م ته‌قینه‌وه‌یه‌ك كاروانێكی سه‌ربازانی ڕووسیا و توركیا له‌سه‌ر ڕێی سه‌ره‌كی حه‌له‌ب – لازقییه كه به ڕێی ئێم 4 ناسراوه له نزیك ئیدلب كرده ئامانج و دواجاریش له‌باره‌ی ئه‌و كرده تیرۆریستییه‌وه، ڕێكخراوێكی تری تیرۆریستی له تۆڕه‌كانی كۆمه‌ڵایه‌تی به‌رپرسیاریه‌تی خۆی له‌و كرده‌یه ڕاگه‌یاند و ئه‌مه‌یش به ڕێكخراوێكی نوێ و تازه‌ی تیرۆریستی له سووریا داده‌نرێت، كه ده‌ست به چالاكییه‌كانی ده‌كات.\nله ئه‌نجامی ته‌قینه‌وه‌كه سێ سه‌ربازی ڕووسی برینداربوون و ژماره‌ی زیانه‌كانی سه‌ربازانی توركیایش ڕانه‌گه‌یه‌نراوه، به‌ڵام وه‌زاره‌تی به‌رگری ڕووسیا له ڕاگه‌یه‌نراوێكدا دووپاتی كرده‌وه، كه سێ سه‌ربازیان برینداربوون و زیادی مادی تریش به‌ر ئۆتۆمبێلی هێزه‌كانیان كه‌وتووه، له‌گه‌ڵ ئه‌وه‌یش دا گرژییه‌كان له نێوان شاره‌دێی ئورم و ئه‌ریحا به‌رده‌وامی هه‌یه كه شوێنی ته‌قینه‌وه‌كه بووه، هێزه‌كانی ڕووسیا به هه‌لیكۆپته‌ر له ناوچه‌كه سووڕاونه‌ته‌وه و به‌شێكی خه‌ڵكی ناوچه‌كه‌یش شوێنه‌كانیان جێهێشتووه و ئاواره‌ی ناوچه‌كانی تر بوون، چونكه ترسی ئه‌وه‌یان هه‌یه جه‌نگێكی تر له‌و دوو شاره‌دێیه سه‌رهه‌ڵبدات و سه‌رجه‌میان ببنه قوربانی.\nله‌باره‌ی ئه‌نجامده‌ری ئه‌و ته‌قینه‌وه‌یه هیچ زانیارییه‌كی یه‌كلاكه‌ره‌وه ئاشكرا نه‌بوو، به‌ڵام دواجار ڕێكخراوێكی تری تیرۆریستی له ڕێی ئه‌كاونتی تایبه‌تی خۆی له تۆڕی كۆمه‌ڵایه‌تی ته‌له‌گرامه‌وه، به‌رپرسیاریه‌تی خۆی ڕاگه‌یاند، له ڕاگه‌یه‌نراوێكدا كه وێنه‌یه‌كی كرده تیرۆریستییه‌كی له‌گه‌ڵ بڵاو كردووه‌ته‌وه، ڕێكخراوه‌كه نووسیویه‌تی، یه‌كێك له ئه‌ندامانی ڕێكخراوه‌كه‌مان كرده‌كه‌ی ئه‌نجام داوه و ئه‌مه‌یش تۆڵه‌كردنه‌وه‌یه له‌و هێزانه‌ی كه ڕۆژێك دۆستمانن و ڕۆژێكی تر دوژمنی سوورییه‌كان و به به‌رده‌وامی خیانه‌ت له گه‌لی سووریا ده‌كه‌ن. هێمای بۆ ئه‌وه‌یش كردووه، كه ئه‌م كرده‌وه‌یه سوارچاكێكی ڕێی ئیسلام ئه‌نجامی دا و مێزی دانوستاندنه‌كانی به خوێن و ئاگر و ئاسن له‌گه‌ڵ دوژمنان گؤڕییه‌وه.\nبه‌رپرسیاریه‌تی خۆیان له ته‌قینه‌وه‌یه‌ك ڕاگه‌یاند، كه كاروانێكی هێزه‌كانی ڕووسیا و توركیای كرده ئامانج\nئه‌و ڕێكخراوه تیرۆریستییه ناوی "كه‌تیبه‌كانی خه‌تاب چیچانی"یه و به گوێره‌ی ئه‌و زانیارییانه‌ی له‌سه‌ر ئه‌و گرووپه هه‌ن، بیر و باوه‌ڕی ئه‌و گرووپه بریتییه له "سه‌له‌فی – جیهادی" ئه‌مه‌یش وایكردووه به ته‌واوی له گرووپه تیرۆریستییه‌كانی تر جیاواز بێت، ئه‌وان باوه‌ڕیان وایه، كه لایه‌نه نێوده‌وڵه‌تی و هه‌رێمییه‌كان به ده‌ستوه‌ردانیان و هاتنیان بۆ سووریا دۆخی وڵاته‌كه‌یان به گشتی و ئیدلبیان به ته‌واوی كردووه‌ته ناوچه‌یه‌كی كاره‌ساتبار و ڕێ ناده‌ن كه سوورییه‌كان به ئازادی بژین و به‌رده‌وام بۆ به‌رژه‌وه‌ندی خۆیان، خه‌ڵكی وڵاته‌كه ده‌كه‌نه قوربانی و كۆمه‌ڵكوژیان ده‌كه‌ن و ئاواره‌یان ده‌كه‌ن، بۆیه هه‌ڕه‌شه ده‌كه‌ن، كه سه‌رباز و به‌رپرسانی هاوپه‌یمانان و ڕووس و هه‌موو هێزه بیانییه‌كانی سه‌ر خاكی سووریا ده‌كه‌نه ئامانج، ئه‌مه‌یش پێچه‌وانه‌ی گرووپی "پاسه‌وانانی ئایین"ه كه بیر و باوه‌ڕیان له ڕێكخراوی تیرۆریستی قاعیده‌وه وه‌رگرتووه.\nحه‌مزه مسته‌فا شاره‌زای سیاسی له‌وباره‌وه گوتی، بوونی ئه‌و ڕووداو و كرده تیرۆریستیانه دژ به كاروانی هاوبه‌شی ڕووسیا و توركیا چاوه‌ڕوانكراو بوو، چونكه جیا له ده‌سته‌ی ته‌حریری شام، سه‌رجه‌م گرووپه جیهادی و تیرۆریستییه‌كانی تری سووریا دژی نزیكبوونه‌وه‌ی ڕووسیا و توركیان، له‌و نێوه‌نده‌یش دا ئه‌سه‌د و دیمه‌شق به ته‌واوی نیگه‌رانن و ده‌یانه‌وێ له هێرشه‌كانیان له باشووری ئیدلبه‌وه به‌رده‌وام بن له‌سه‌ر پێشڕه‌وی كرد و توركه‌كان له‌و ناوچه‌یه به ته‌واوی ده‌ربكه‌ن، به‌ڵام ڕووسیا ده‌یه‌وێ ئارامی له ناوچه‌كه جێگیر ببێ و پشتیوانی ئه‌سه‌د ناكات له پێشڕه‌وی كردن و ڕووبه‌ڕوبوونه‌وه له‌گه‌ڵ توركیا و هاوپه‌یمانه‌كانی له ناوچه‌كه.\nئه‌گه‌ری زۆره ئه‌و ڕێكخراوه له‌لایه‌ن ئه‌سه‌ده‌وه كۆمه‌ك بكرێن، چونكه كاره‌كه‌یان به ته‌واوی له به‌رژه‌وه‌ندی ڕژێمی دیمه‌شقه\nحه‌مزه مسته‌فا نایشارێته‌وه، كه ئه‌گه‌رێكی تریش هه‌یه، ئه‌و گرووپه تیرۆریستییه نوێیه، هه‌ر سه‌ر به ئه‌سه‌د بن، دیمه‌شق توانیویه‌تی بچێته نێو گرووپه توندڕۆكان و بۆ به‌رژه‌وه‌ندی خۆیان بیانقۆزێته‌وه، چونكه ئه‌و كرده‌یه‌ی ئه‌نجام درا، به پله‌ی یه‌كه‌م حكوومه‌تی به‌عس لێی سوودمه‌نده. ئه‌گه‌رێكی تریش ئه‌وه‌یه كه ناكۆكی له نێوان گرووپه توندڕۆكانی سووریا به‌رده‌وامی هه‌یه و زیاتر له‌یه‌كتر جیا ده‌بنه‌وه و گرووپ و ده‌سته‌ی تر پێك ده‌هێنن، به‌ڵام به دڵنیاییه‌وه ئه‌مانه پێویستیان به هاوكاری و مامه‌ڵه‌كردنی لایه‌نی فه‌رمی و حكوومه‌ته‌كانه، بۆ ئه‌وه‌ی بتوانن خۆیان بژێینن و به‌رده‌وامی به چالاكییه‌كانیان بده‌ن.\nئه‌و شاره‌زایه ئه‌وه‌یشی خسته ڕوو، كه لایه‌نێكی تر ئه‌وه‌یه كه ئه‌و گرووپه جیابووه‌وه له ڕێكخراوه‌كانی پاسه‌وانانی ئایین و به‌ره‌ی ته‌حریری شام، ده‌یانه‌وێ به‌ناوبانگ بن، بۆیه چالاكی له‌مجۆره‌یان ئه‌نجام داوه، تا وڵاتان حسابیان بۆ بكه‌ن و مامه‌ڵه‌یان له‌گه‌ڵ بكه‌ن و به كاریگه‌رتر و به‌هێزتر له گرووپه‌كانی تر هه‌ژماریان بكه‌ن. به‌ڵام له‌گه‌ڵ ئه‌وانه‌یش دا، زۆرترین ئه‌گه‌ر ئه‌وه‌یه كه ئه‌سه‌د و ڕژێمه‌كه‌ی ده‌ستیان له‌گه‌ڵ ئه‌و گرووپه توندڕۆیانه تێكه‌ڵ كرد بێ، چونكه ئامانجی ڕێكخراوه‌كه له‌و ڕاگه‌یه‌نراوه‌ی كه به بۆنه‌ی ته‌قینه‌وه‌كه‌ی دوێنێ بڵاویان كردووه‌ته‌وه، به ته‌واوی نزیكه له ئامانجه‌كانی ڕژێمی به‌عس، سه‌ره‌ڕای ئه‌وه‌ی به هیچ شێوه‌یه‌ك سه‌ركۆنه‌ی بۆردمان و كاره دڕندانه‌كانی ئه‌سه‌د و ڕژێمه‌كه‌یان نه‌كردووه، كه ئه‌مه‌یش به‌ڵگه‌یه‌كی تره، كه له‌لایه‌ن ئه‌سه‌ده‌وه كۆمه‌ك بكرێن و هان بدرێن، بۆ ئه‌و جۆره چالاكییانه كه له دژی نزیكبوونه‌وه‌ی زیاتری ڕووسیا و توركیا له ئیدلب ئه‌نجامی بده‌ن.


حوکمی خۆکوشتن چییە ؟! ئایا لە دین پێی دەردەچێت ؟! ئایا نوێژی لەسەر دەکرێت ؟! ئایا هەتا هەتایی لە ئاگردا دەبێت ؟! ئایا درووستە دوعای خێری بۆ بکرێت ؟!\nوەڵام - ژمارەی پرسیار 3710\nحوکمی خۆکوشتن چییە ؟!\nئایا لە دین پێی دەردەچێت ؟!\nئایا نوێژی لەسەر دەکرێت ؟!\nئایا هەتا هەتایی لە ئاگردا دەبێت ؟!\nئایا درووستە دوعای خێری بۆ بکرێت ؟!\nبسم اللە الحمد لله والصلاة و السلام علی رسول الله و علی آله وصحبه أجمعين\nپرسیارەکە 5 بەشە:\n[ حوکمی خۆکوشتن ]\nگەورەترین تاوان لەدوای شیرك و هاوەڵدانان بۆ خوای پەروەردگار کوشتنی نەفسێکە کە لەلایەن خوداوە پێی پێمان دراوە و زانایان بە دووەم گەورەترین تاوان لە ئیسلامدا هەژماریان کردووە هەروەك پێشەوا ذهبي لە کتێبەی بەناوی (الکبائر) باسی کردووە (1) وە هەرکەسێک بە هەرشتێك خۆی بکوژێت خوای پەروەردگار بەوە سزای دەدات لەو دنیا (2)\n[ ئایا لە دین پێی دەردەچێت ؟! ]\nبێگومان نەخێر بەڕای جمهوری زانایان و پێشەوایانی اهل السنة بەهیچ جۆرێك موسوڵمان بە تاوانە گەورەکان لە دین دەرناچێت ئەگەر چەندێك گەورەش بن (جگە لە شیرك و کوفر - کە خاوەنەکەی لەبازنەی ئیسلام پێی دەردەچێت ) جگە لەوە هەر چ تاوانێکی تر کە هەبێت خاوەنەکەی لە دین پێی دەرناچێت مادەم بەحەرامی زانیبوبێ و حەڵاڵی نەکردبێ و یاسای خوای نەگۆڕیبێت (حەڵاڵ کردنی تاوانێك کە خودا بەحەرام لەقەڵەمی داوە هاوەڵدانانە بۆ خودا لە یاسا و تەشریعەکەیدا بۆیە ئەچێتە بواری شیركەوە )\n[ ئایا نوێژی لەسەر دەکرێت ؟! ]\nلە سەردەمی پێغەمبەری خوادا ﷺ کابرایەك خۆی کوشت و پێغەمبەری خواش ﷺ نوێژی لەسەر نەکرد (3)\nئیمامی نەوەوی لە شیکردنەوەی فەرموودەکەدا دەفەرموێت : ڕای جمهوری زانایان ئەوەیە کە نوێژی لەسەردەکرێت چونکە لەو فەرمووودەیەدا پێغەمبەری خواش ﷺ خۆی نوێژی لەسەر نەکرد و دواتر بەهاوەڵەکانی فەرموو نوێژی لەسەر بکەن و ئەوان نوێژیان لەسەرکرد (4)\n[[ کەواتە درووست نییە بە ڕەهایی نوێژی لەسەر نەکرێت مادەم موسوڵمانە بەڵکو درووستە تەنها ئیمامەکە نوێژی لەسەر نەکات و پێشنوێژیەکە بدات بە کەسێکی تر لەبەر دوو هۆکار 1- وەك شوێنەکەوتنێك بۆ پێغەمبەری خوا ﷺ 2- تا خەڵك بزانێت تاوانەکەی چەندە گەورەیە ]]\n[ ئایا هەتا هەتایی لە ئاگردا دەبێت ؟! ]\nلەم بارەیەشەوە دوو فەرموودەمان هەیە\nپێغەمبەری خوا ﷺ فەرموویەتی :\nهەرکەسێك خۆی بکوژێت بە ئاسانێك ئەوە بەو ئاسنە سزا دەدرێت لە دۆزەخدا هەتا هەتایە ... (5)\nلە پێش ئەوە پیاوێك هەبوو برینێکی سەختی هەبوو و بەرگەی نەگرت و خۆی کوشت دواتر خوای پەروەردگارٓ ﷻ فەرمووی : پەلەی کرد بەنەدەکەم بۆیە بەهەشتی لەسەر حەرام بوو (6)\nزانایان لە ڕاڤە و شیکردنەوەی ئەم دوو فەرموودەیە فەرموویانە :\nیاسایەکی گشتگیر و نەگۆڕە ئەوەیە ئەگەر کەسەکە لەسەر شیرك و کوفر خۆی کوشت یان یاسای خوای گۆڕی بەحەڵاڵی زانی و هاوەڵی بۆخوا دانا لە تەشریعەکەیدا و بەوحاڵەوە سەری نایەوە ئەوە بێگومان هەتا هەتایە لە دۆزەخدایە هاتنە دەرەەوەی نییە فەرموودەی یەکەم کە دەفەرموێت هەتا هەتایە مەبەست پێی ئەوەیە\nفەرموودەی دووەمیش : بەهەشت حەرام بوون دووجۆرە کاتی (مؤقت) / هەتاهەتایی(مؤبد)\nجا ئەوەی خۆی کوشت بەهەشتی لەسەر حەرامە\nئەگەر مسوڵمان بێت (کاتی - مؤقت) شمولی دەکات ئەوەی بێ باوەڕ بوو (هەتا هەتایی - مؤبد) شمولی دەکات (7)\nبۆیە ئەوکەسەی موسوڵمانە و خۆی دەکوژێت دەچێتە ئاگرەوە و تا خودا پاکی دەکاتەوە لەتاوانەکەی دواتر دەری دەهێنێت بە فەزڵ و میهرەبانی و مەشیئەتی خۆی لەگەڵدا دەکات\n( ئەمەش بیر و باوەڕی تێکڕایی زانایانی اهل السنة و الجماعة یە کە ئەوەی بەئیمانەوەڕۆشتبێت لە ئاگردا دێتە دەرەوە بۆ بەهەشت مادەم شیرك و کوفری نەبووبێت )\n[ نموونەی لەوشێوەمان هەیە کە خودا ڕەحمی بە موسوڵمانێكی خۆکوژ کردووە پێغەمبەری خوا ﷺ دوعای خێری بۆ کردووە !!! ]\n( کاتێك پێغەمبەری خوا ﷺ کۆچ دەکات بۆ مەدینە هاوەڵێکی لەگەڵ ئەبێ ناوی توفەیلی کوڕی عەمر دەبێت ئەم توفەیلەش هاوڕێیەکی لەگەڵ دەبێ لە قەومەکەی خۆی کە دەگەنە مەدینە هاوڕێکەی توفەیل نەخۆش دەکەوێت و زۆر گران دەبێت لەسەری نەخۆشیەکە بۆیە خۆی دەکوژێت بەرگە ناگرێت، شەوێکیان توفەیل خەوی پێوە دەبینێ دەبینێ هاوڕێکەی لە شوێنێکی خۆشە و ڕوخسارێکی جوانی هەیە توفەیلیشی لێی دەپرسێت ئەوە تۆ چۆن گەیشتی بەو پلەیە خۆ تۆ خۆتت کوشت ئەویش لەخەوەکەدا پێی دەڵێ خودا بە میهرەبانی خۆی لێم خۆش بوو چونکە لەگەڵ پێغەمبەری خوا ﷺ کۆچم کردبوو بۆ مەدینە بۆ ڕۆژی دواتر توفەیل خەوە دەگێڕێتەوە بۆ پێغەمبەری خوا ﷺ ئەویش دوعای خێری بۆ دەکات بە لێخۆشبوون ) (8)\n[ ئایا درووستە دوعای خێری بۆبکرێت ؟! ]\nهەر لە بەشی پێشوو لە فەرموودەکەی توفەیل بەڵگەیە لەسەر درووسبوونی دوعای خێربۆی\nخودی پێغەمبەری خوا ﷺ دوعای کردووە بۆ موسوڵمانێك کە خۆی کوشتووە\nبەداخەوە خەڵکانێك کە ئەبیستن کەسێك خۆی کوشتووە یەکسەر بێ بیرکردنەوە ئەڵێن دوعای بۆ مەکەن تازە دین و دنیاشی ڕۆی پەنا بەخوا ئەمەش پێچەوانەی ئیسلامە ! یەکێکیش لە هۆکارەکانی چوونە ناو دۆزەخ بڕیاردانە لەسەر کەسێك لەجیاتی خودا !\n[[ پوختەی هەموو بابەتەکە ]] /\n1- گەورەترین تاوان دوای شیرك خۆکۆشتنە\n2- کەسێك کە موسوڵمان بوو خۆی بکوژێت لەدین پێی دەرناچێت و هەتاهەتاییش لە دۆزەخدا نامێنێتەوە\n3- نوێژی لەسەردەکرێت\n4- دوعای خێریشی بۆ دەکرێت\nخوای پەرەوەردگاریش خۆی زاناترینە بەهەموو شتێك\nوەڵامدانەوەى: ليژنەى تايبەتى ماڵپەرى دەنگى ئيسلام.\n(1) : (📗 الکبائر للذهبي - ص 94)\n(2) : (📗صحيح البخاري - 3276 ، 📗 صحيح مسلم - 113)\n(3) : (📗 صحيح مسلم - 978)\n(4) : (📗المنهاج للنووي - 7/47)\n(5) : (📗 صحيح مسلم - 109)\n(6) : (📗صحيح البخاري - 3463)\n(7) : (📗إحكام الأحكام شرح عمدة الأحكام - ص 437)\n(8) : (📗 صحيح مسلم - 116).


فه‌رمانده‌یه‌كی زێره‌ڤانی پێشمه‌رگه‌یه‌ك سزا ده‌دات\nهەواڵ / کوردستان :: 5 رۆژ پێش ئێستا :: 1068 جار بینراوە\nئه‌و پێشمه‌رگه‌یه‌ی له شه‌ودا ئۆتۆمبێلێكی تابلۆی زێره‌ڤانی لێده‌خوڕی، له‌لایه‌ن به‌رپرسه‌كه‌ی خۆیه‌وه سزادرا.\nدوای ئه‌وه‌ی له شه‌وی 4ی تشرینی دووه‌می 2019 هاووڵاتیه‌ك به كامێراكه‌ی وێنه‌ی ئۆتۆمبێلێكی زێره‌ڤانی گرتبوو و له تۆڕه كۆمه‌ڵایه‌تییه‌كان بڵاویكرده‌وه كه پێشمه‌رگه‌یه‌كی زیڕه‌ڤانی له ژێر كاریگه‌ری ماده كحولییه‌كان كاری شوفێری ده‌كرد و به نایاساییش ئۆتۆمبێلی سه‌ربازیی له دوای ده‌وام به‌كارهێنابوو، له لایه‌ن به‌رپرسه‌كه‌یه‌وه سزادرا.\nسه‌باره‌ت به‌و گرته ڤیدیۆییه، لیوا به‌هجه‌ت سێلكی، له فه‌رمانده‌یی زێره‌ڤانی له راگه‌یه‌ندراوێكدا ئاماژه‌ی به‌وه‌كردووه: ئۆتۆمبێلێكی جۆری نیسان پێکئاب ژمارە (561 زێرەڤانی) دوور لە رێنمایی ھاتووچوو ببووە مایەی بێزاری ھاووڵاتیان.\nوتیشی "چەندین کەسی دڵسۆزو ھۆشیار لە رێگای تۆڕی کومەڵایەتییەکانه‌وه ئاگاداریان کردینه‌وه‌و ئێمەش وەکو فەرماندەیی زێرەڤانی دەستبەجێ لێپێچینه‌وه‌ی پێویستمان وەرگرت و رێککاری یاسایی به‌رانبه‌ر ئه‌و پێشمه‌رگه‌یه گیراوه‌ته‌به‌رو هه‌ر كه‌سێكیش له چوارچێوه‌ی فه‌رمانده‌یی زێره‌ڤانی كاری له‌وشێوه‌یه دووباره بكاته‌وه سزا ده‌درێت.


Friday, 02.26.2021, 23:50\nدڕندانەترین شێوەکانی ستەم، دادگەری ساختەیە ئەفلاتوون.\nلە کۆنبنهاگنی پایتەختی دانیمارک لە "پەیمانگای گەشت و گوزار" دەم خوێند، هەموو بەیانیەک دەچووم بۆ کۆبنهاگن ئێوارە دەگەڕامەوە بۆ سوید، ئێوارەیەک پاش خوێندنەکەم سەردانی ڕەوانشاد" مستەفای حەسنە گەورە" کرد، پاشانیش گەیاندمیە ناوەندی شەمەنەفەرەکانی نێوان کۆنبهاگن بۆ مالمۆ، هێشتا کاتژمێر و نیوێکی مابوو کە شەمەنەفەرەکە بەڕێبکەوێت، مامەیەکی بەساڵاجوو لێم هاتە پێشەوە و یەکسەر لێی پرسیم ئەتوو کوردیت؟ ووتم بەڵێ مامە گیان فەرموو، پرسیاری شەمەنەفەرەکەی بۆ شاری مالمۆ کرد، ووتم منیش ماڵم لەو بەرەوەیە، خەمت نەبێت تا جێگای مەبەست ڕێنمایت دەکەم.\nمامە بەسالاچووەکە ووتی پیاوی نەخوێندەوار وەک کوێر وایە لەم ووڵاتانە، دەستمان بەگفتوگۆ کرد، لە ڕوخساری مامەدا دیار بوو کە ماندووە و دەروونی پڕە لە گرێکوێرە، لەبەر ئەوەی کە کێشەی کورد کێشيیەکی گەورە و قوڵە، بەبێ بیرکردنەوە دوو کورد یەکتری ببین یەکسەر دەکەونە باسی کێشەکەیان، چوونکە بۆتە گرێ کوێرەی زۆربەمان، مامەکە ووتی کوڕەزایەکم لەوبەرەوەیە لە مێردەکەی یاخی بووە دەچم بەشکم بتوانم چارەسەرێکی بکەم، منداڵەکانیان گووناهن،\nلە ٢٠ ساڵی پێش کۆتای ساڵەکانی ٢٠٠٠ کێشەی جیابوونەوەی خێزانە کوردەکان و خۆرهەڵاتیەکان بەگشتی و بە ئێستاشەوە بە شێوەیەکی سەرسووڕهێنەر کێشەیان دروستکردبوو، هەندێکیان بازرگانیەکی باشیان دروستکردوە، بۆ دادگا و پارێزەر و وەرگێرەکان، تەنانەت پۆلیس و زیندان و پۆست و جلشۆرەکانیش.\nلالۆ لێی پرسیم ئەگەر کات ماوە با بچینە چێشتخانیەکەوە ، برسی بوو، وتم خاڵۆ هاوڕێکەم چێشتخانەی هەیە، بەشی دوو سێ کەس خواردنی بۆ پێچاومەتەوە، هاوڕیکەم ناوی مستەفای حەسەنە گەورەیە، وەرە دەچین لەسەر ئەو کورسیانە کە لە داردروستکراوە پێکەوە نانێک دەخۆین، خواردنەکەم زۆرە خەمت نەبێت، بەدەم خواردنەکەوە لێی پرسیم مستەفای حەسەنە گەورە خۆی ناناسم، بەڵام حەسەنە گەورەم بیستووە، خەڵکی دەڤەرەکەی خۆمانە، پێشمەرگەی سوسیالیست نەبوو؟\nووتم نا خاڵۆ یەکێتی بوو، لێرەوە ئاراستەی شەپۆلی هەواڵەکەنمان گۆڕی بۆ باسی شاخ و پێشمەرگایەتی بەدەم نان خواردنەوە، لالۆ پاش نانخواردنەکەمان، جگەرەیەکی داگیرساند بە ئاهێکی ساردەوە ووتی کوڕە گەورەکەم لە کەرکوک دادەنیشیت، شۆفێری تاکسی نێوان کەرکووک سامەڕابوو، پارتیەکان لە خووت وخۆڕایی گرتیان و بردیان بۆ زیندانی "ڕایات"، ئیتر لەو ڕۆژەوە نامەرد نەما کەدەست بە پشتێنەکەیەوە نەگرین، هەمو نینۆکەکانیان دەرهێنا، دووسی پەراسوویان شکاند، کە ئازادیان کرد و هێمانەوە بۆ ماڵەوە، پێی گووین دەیان جار خۆزگەی مەرگی خواردووە، هێندەیان ئەشکەنجەکردبوو، دەیان وادە و بەڵنیان دامێ، کەچی هەر هەمووی تەفرەدان و ساختەکاری بوو، تا لە کۆتایی، داکیان مدیری زیندانەکەی ڕایاتی دۆزیەوە، بەداکی کوڕەکەمیان ووت کە ژنەکەی مدیری زیندانە نەک مێردەکەی، پێشیان ووتین کە ژنی بەڕیوەبەری زیندان، ژنێکی زاڵم و پارەپەرستە، بە زێڕ و زیوو بەسانیی گوێی مێردەکەی دەگرێت و ئاواتان بەجێدەگەیەنێت، لالە ووتی داکی منداڵەکانم خۆی گەیاندە لای ژنی بەڕیوەبەری زیندانی ڕایات، چووە ماڵیان، ئیتر گریان باوکەڕۆ و پاڕانەوە، یەکسەر پاوانەکەی لەپێی خۆی داکەند کە پاوانەیەکی ئەستوور بوو، پاوانەکەی دایکی منداڵەکانم، پاوانەیەكی زۆر کۆن بوو، لە باپیریەوە بەدیاری وەریگرتبوو، زۆر قورسیش بوو، ئەستووری پاوەنەکە هێندەی قامەکە گەورەی پیاو دەبوو، لالۆ لە درێژەی قسەکانی ووتی بە مەرقەدی غەوسی گەیلانی دایکی کوڕەکەم ملوانەکەیەکی کۆنی "ڕەشادی" کە پانزە یان بیست لیرەی پێوەبوو ئەویشی بۆ داکەند دایە دەستی هاوژینی ئەو مدیرە سەگە، خێزانم ووتی هەرکە پاوەنەکەم داکەند، لەدەستی ڕاپسکانم ووتی ئەمە زەردە یان زێڕە، مامە ووتی خێزانم ووتی بە غەوسی گەیلانی زێڕی ڕووتە، ژنی بەڕیوەبەر هەڵسەنگاند زانی قورسە و زۆری پێدراوە، بەپەلە زێرەکەی پێچایەو ووتی چاوەڕ بکە با مێردەکەم بێتەوە، مێردەکەی هاتەوە دەستبەجێ پێی ووت دەستەبجێ کوڕی ئەم دادەم بۆ ئازاد بکە، مێردەکەی ووتی بابزانین چۆن دەبێت، ژنی بەڕیوەبەر ووتی چۆن ئەبێت چۆن نابێت دەبێت ئەم هەر ئێستا بچیت لەگەڵ خۆت بیهێنیتەوە بۆ ماڵەوە، لالۆ ووتی کوڕەکەمان هێنایەوە منیش خۆم لەکەرکووک بووم، هێندەیان کوڕەکەنیان ئەشکەنجەدابوو خۆی بە پێوە نەدەگرت، کەچی هەر دووکاتژێرێک نەبرد، پیاوەکانی بەعس هاتن و کوڕەکەمانیان برد، ئیتر کاتی ئەوەبوو دەست وپێی عەرەبەکان ماچ بکەین، ئیتر کاتی ئەبوو کە بەدوای موختار و پیاوەکانی بەعسدا بگەڕێین.\nلالۆ ووتی: کوڕە جوانەکەم ئەگەر کوڕەکەمان خەتابار بوایە، چۆن دەبێت بە پاوانەو ملوانەکە ئازاد بکرێت، بۆ دەبێت لە خووتووخۆڕای منداڵی خەڵکی ئەشکەنجە بکەن، باوەڕ بکە کوڕەکەم کە تەماشای نینۆکەکانی دەست پێیم کرد، قرچەی جەرگم دەهات، وام دەزانی کە نینۆکەکانی منیان دەرهێناوە، کورەکەم پاش ئەو هەموو دەست ماچ کردن و پاڕانەوە لەکەسانی ناکەس و نانەجیب، کوڕەکەمنیان ئازاد کرد بە پاوانە و ملوانەکە زێڕ.\nلەدوایدا لەگەڵ خزمانی کەرکووک چوینە ماڵی موختاری گەڕەکەکەی کوڕەکەم "شۆڕیجەی کەرکووک" هەرچەند موختارەکە خۆی ئاگاداربوو کە کوڕەکەم لە سجنی "ڕایاتە"، خوا هەڵناگرێت، موختار منی لەگەڵ خۆیدا برد و گەیشتنیە کابرای گەورە، کە خەریکی گۆشت برژاندن بوو، لە باخچەکەیاندا، پێشتر بە موختارم گووت کە مەڕێکم بۆ جەناب کڕیووە، بەڵام موختار گووتی پێیخۆش نیە کارێک باشیش نیە، عەرەبیەکەی من باش نیە، بەلام بەشی ئەوە دەکات کە تێبگەم، خوا هەڵناگرێت بەرەو پیرمان هات بەدشداشەیەکی سپیەوە، بەخێرهاتنی گەرمی کردین وفەرمووی کردین، پاش کەمێک دانیشتن، موختار دەستی بە قسەکانی کرد و داواکەمان ودادبێدایمانی تێگیاند.\nلەوە تێگەیشتم کە ووتی کوڕەکەمان سیاسی نەبووەو حەزیشی لەکاری سیاسی نەکردووە و کاسب بووە، شۆفێری زیاتر هیچی نەکردووە، لەوەش بەباشی تێگەیشم کە موختارکە ووتی هێشتا نینۆکەکانی خوێنیان لێدەچۆڕێت، دووسێ پەراسووشی شکاوە، کابرای ئامرفەجەکە هەستایە سەرپێ بەتووڕیەوە، من وازانی کە ئیتر کوڕەکەمان تیایا چوو، کەچی یەکسەر قورئانەکەی سەر مێزەکەی ماچکرد و ووتی ئای خودای گەورە ئەم زوڵمە تاکەی؟!\nکابرای ئامرفەج یەکسەر خزمەت کارەکەی بانگکرد و داوای تەلەفۆنەکەی کرد، کابرای خزمەتکار تەلەفۆنێکی ڕەشی بە وایەرەکانەوە هێناو دایە دەستی، بەتوڕییەوە تەلەفۆنێکی کرد، پاش یەک دوو خوولەکە هەرهەموومان بێدەنگ بووین، پاشان هەر خۆی هاتە قسە و ووتی هەر نیوکاتژمێری دەیکە بە ترومبێلی خۆمان کوڕەکەت دەگەیننە ماڵەکەی خۆت، خەریک بوو دەستی ماچ بکەم، بەڵام ڕیگەی نەداو ئەملاولامی ماچ کرد و ووتی دوعای خێری بۆ دەکەم، ئیشااللە خوا پاداشتی دەداتەوە.\nهەرکە شەڕی ئێران عێراق دەستی پێکرد، کوڕەکەمانیانبردیان بۆ عەسکەری، لە شەڕدا بە برینداری کەوتە دەست ئێرانیەکان، بەڵام کە عێراق پەلاماری ئێرانیەکانیان، ئیرانیەکانیەکان، جێگاکانی خۆیان چۆڵکرد، دووبارە کوڕەکەم کەوتەوە دەست عەسکەرە عێراقیەکان، بە بریداری هێنایەوە بۆ بەغداد، گەیشتینە بەغا، بە چاوی فرمێسکاویەوە وتی بابە گیان بمبوورە ئێوە تەمەنێکە بەهۆی منەوە دەستی هەزاران ناماردو گەوادتان ماچ کرد، بەڵام بابە گیان هیچیان تاوانی خۆمی تیدا نەبوو، جارەنووسی گەنجانی سەرجەم نیشتیمانم خراپر نەبێت باشتر نیە، بابە باوەڕ بکە ئێرانی و عێراقیش وەک بارانی لێزمە تۆپبارانیان کردین، هەموو شتێکیان سووتاند ئاسن و بەردیشیان تواندەوە، بەداخەوە منیشان هێشتەوە بۆ ئازاردانی دەروونە بریندارەکەی ئێوە، ئەگەر بیان کوشتمایە یەک جاربوو کۆتاییدەهات، زوونامکوژن و کۆتایی بەم تراژیدیا بێت.\nمیری بڕیاریاندا کە کوڕەکەم بنێرنە ماڵەوە، چوونکە ئیتر هیچ کارێکی سەربازی پێنەدەکرا، کوڕەکەمان دوکانێکی فیتەری بۆخۆی داناو کاسبی دەکرد، کەچی هەر ئەوەدەمان زانی لەکاتی لەحیمکردندا، تانکی بەنزینی پیاداتەقی دووبارە ئازای جەستەی وێران بوو، دەمووچاوی بە تەواوی وێرانبوو، دوای دوو ڕۆژ مال ئاوای لێکردین، کوڕەکەم لەوەتەی لەبیرم مابێت ئێمە هەر خەریکی ڕزگارکردنی کوڕەکەمان بووین، ئێستا بۆ ماڵی کچی ئەو کوڕەم دەچم کەلەم شارە دەژی، کاغەزێکی دەرهێنا شارەکە شاری"هاڵمستاد" بوو، ووتیشی کوڕەکەمی من دایکی و منداڵەکانم لە ئەڵمانیا دەژین زۆر نزیکین لە سنووری دانیمارکەوە، ڕێنمایم بکە خێرت دەگات، بەبێ ڕینمایی ناتوانم هەنگاوێک بنێم،ئەڵێن کچەزاکەم بە قسەی خەڵکی کردوەو و هەڵیان خەڵتەندووە، مێردەکەشی بەگرتنداوە، بەلام دواتر ئازادیان کردووە، بەڵێن و وادەشی بەمنداوە کە گوێملێبگرێت و ڕیزم بگرێت، کوڕەکەم تەنیا قەتارەکەم پیشان بدە، کوڕەزاکەم لەوێ چاوەڕێم دەکات.\nبەپێی دەقی قورئان ئەوەی خۆی بتەقێنێتەوە شوێنی دۆزەخە!


وتووێژ:سەلیمی یەکەم - ویکیپیدیا، ئینسایکڵۆپیدیای ئازاد\nمن ئێستا دەستکاری 2 بەستەری دەرەکیم کرد لەسەر سەلیمی یەکەم. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20110525060259/http://archnet.org/library/sites/one-site.jsp?site_id=7910 زیاد کرا بۆ http://archnet.org/library/sites/one-site.jsp?site_id=7910\nئەرشیڤێکی نوێ https://web.archive.org/web/20170703190321/http://vizyondan.net/?p=9204 زیاد کرا بۆ http://vizyondan.net/?p=9204\nکاتێکی شاد!—InternetArchiveBot (سکاڵاکردنی کێشە) ٢٢:٣٧، ٨ی ئەیلوولی ٢٠١٧ (UTC)\nمن ئێستا دەستکاری 1 بەستەری دەرەکیی سەلیمی یەکەمم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160305024604/http://altareekh.com/pages/subjects/default.aspx?cat_id=63&id=434 بۆ http://www.altareekh.com/Pages/Subjects/Default.aspx?id=434&cat_id=63 زیاد کرا\nکاتێکی شاد!—InternetArchiveBot (سکاڵاکردنی کێشە) ٠٦:٣١، ١٥ی کانوونی دووەمی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:سەلیمی_یەکەم&oldid=557049»\nئەم پەڕەیە دواجار لە ٠٦:٣١ی ١٥ی کانوونی دووەمی ٢٠١٨ نوێ کراوەتەوە.


راگه‌یه‌ندراوی فراكسیۆنی گۆڕان له یادی كوده‌تاكه‌ی 12ی ئۆكتۆبه‌ردا\n(12)ی ئۆكتۆبه‌ر، رۆژێكی دیکەیە لە رۆژه ره‌شه‌كانی مێژوی حوكمڕانی دوای راپه‌ڕین، بەڵام هه‌ڵه‌یه‌كی گه‌وره‌یه؛ پارتی بیه‌وێت له رێگه‌ی ئه‌م هه‌ڵسوكه‌وته ناجۆرانه‌وە سیستم و عه‌قڵی داسه‌پێنراوی حیزبه‌كه‌ی خۆێ به‌سه‌ر كۆمه‌ڵگه‌ی كوردستاندا بسه‌پێنێت، ئەوە بەشێکە لە بەیاننامەى فراکسیۆنى گۆڕان لە ساڵیادى "کودەتا"کەى سەر پەرلەمان لەلایەن پارتیەوە.\nفراكسیۆنی گۆڕان لە پەرلەمانى کوردستان لەو بەیاننامەیەدا کە ئەمڕۆ (12)ی ئۆكتۆبه‌ر بڵاوى کردەوە، ئاماژەى بەوە کردوە؛ دوای راپه‌ڕین جگه له پرۆسه‌ی هه‌ڵبژاردنی په‌رله‌مان و دامه‌زراندنی حكومه‌تی هه‌رێم كه خاڵی پرشنگدارن، له‌و كاته‌وه گه‌نده‌ڵی و كه‌موكورتی و پێشێلكردنی یاسا، نه‌پاراستنی مافی مرۆڤ، سه‌ركوتكردنی ئازادیه‌كان و ساخته كردن له هه‌ڵبژاردنه‌كان ته‌واوی جو‌مگه‌كانی ئه‌م هه‌رێمه‌ی داگیر كردوه.\nپییوایە؛ سه‌رباری ئه‌م خراپه‌كاریانه، (12)ی ئۆكتۆبه‌ر بوه رۆژێكی تر له رۆژه ره‌شه‌كانی مێژوی حوكمڕانی دوای راپه‌ڕین، به‌و پێیه‌ی یاسا و دیموكراتی له‌م رۆژه‌دا، تا دوا ئه‌ندازه‌ی خۆی ئه‌تك كران کە ئەوە "جگه له كوده‌تا، هیچ پێناسه‌یه‌كی تر هه‌ڵناگرێت".\nفراکسیۆنى گۆڕان هۆکارەکانى "كوده‌تا"کەى پارتی بۆ سەغڵەتى پارتى به پێكهاته و كاره‌كانی ئه‌م خوله‌ى پەرلەمان و یاسا و بڕیار و چاودێریەکانى گەڕاندونەتەوە بەوپێیەى؛ پارتى نه‌یده‌توانی وه‌ك خوله‌كانی تر زۆرینه دروست بكات و هه‌رچی بیه‌وێت به ویستی خۆی له په‌رله‌مان تێی بپه‌ڕێنێ و دەڵێت: "له‌سه‌رو هه‌مویانەوە، ئه‌م خوله‌ی په‌رله‌مان ده‌ستی بۆ یاسای سه‌رۆكایه‌تی هه‌رێم برد، كه بوه هۆی هه‌ڵماڵینی روی راسته‌قینه‌ی پارتی".\nهەروەک ئاماژەى بە دەرهاویشتەکانى "كوده‌تا"که‌کردوە کە بوەهۆى؛ تێكدانی ئاشته‌وایی نیشتمانی و یه‌كڕیزی نێو ماڵی كورد ده‌ست ئاوه‌ڵاکردنى زیاتر بۆ چه‌ندین كاری نایاسایی لەوانە بڕینى موچه و قوتی خه‌ڵك و بێ به‌ها كردنى ده‌نگی هاوڵاتیان دەشڵێت:"بۆیە ئه‌ركی هه‌مو هێز و لایه‌نه سیاسیه‌كان و فراكسیۆنه‌كانیانه كه‌هه‌وڵی رۆشنتر و جدیتر بۆ ئه‌نجامدانی كۆبونه‌وه‌ی په‌رله‌مان و به‌گه‌ڕخستنه‌وه‌ی بده‌ن".


رۆڵى ئافرەت لەچاکسازى کۆمەڵگادا دەورێکى گرنگە . – ماڵپەرى چاکسازى\nدەستپێک / پەڕە نەگۆڕەکان / رۆڵى ئافرەت لەچاکسازى کۆمەڵگادا دەورێکى گرنگە .\nته‌مموز 11, 2017\tپەڕە نەگۆڕەکان, چاکسازی, کۆمەڵگا 480 بینینەکان\nچاکسازى کۆمەڵگا لەروى ئافرەتەوە دەکرێ دووجۆر بێ\nیەکەم:- چاکسازى روکەشى.\nئەوچاکسازیە کە دەبێت ئافرەت لەروى روخسارەوە هەى بێت یانى دەبێت نەبێتە مایەى تاوان و سەرپێچى هەم بۆخۆى هەم بۆ دەوروبەرى بەمانایەکی تر ئەوەیە دەبێت ئافرەت وا خۆى داببپۆشێت کە جیاواز بێت لەگەڵ ئافرەتێکی تر وەببێتە پێشەنگ هەرکاتێک کەسێک سەیرى کرد بەچاوى رێز و حورمەت سەیرى بکات نەوەک بەچاوى تەماع و سەرنج راکێشان بۆتاوان , ئەم پۆشتەیەش دەبێت لەهەموو شوێنێک بێت چى لەبازار یان شوێنە گشتیەکان یان خوێندنگاکان.\nدووەم :- چاکسازى کۆمەلگا لە نێو دیوارەکانى ماڵەوە .\nچاکسازى لەمالەوە دەست پێدەکات\nئافەرەت دەورێکى گرنگى هەیە لەماڵەوە چونکى بەخێوکەرى ماڵە لەروى پەروەردە و پێگەیاندن بەدەرەجە یەک چونکى ئەرکى مال بە ئافرەت سپێردراوە هەروەک خودا لە پەیامێک کەئاراستەى خێزانەکانى پێغەمبەر دەکات کەپێشەنگى ئافرەتانن دەفەرموێت\n(وقرن في بيوتكن ولا تبرجن تبرج الجاهلیة الأولى وأقمن الصلاة واتین الزکاة وأطعن الله ورسوله إنما یرید الله لیذهب عنکم الرجس أهل البیت ویطهرکم تطهیرا)\nوە لەروێکى تر گرنگى ئافرەت بەوە دەردەکەوێت کە لەرووى ژمارەوە ئەگەر لەپیاو زیاتر نەبن ئەوان نیوەى گۆمەلگا پێک دەهێنن بۆیە چاکسازى کۆمەڵگا نیوەى لەئەستۆى ئافرەتە لەبەر دوو هۆ.\nهۆکارى یەکەم:- وتمان ئافرەت نیوەى پێکهاتەى کۆمەلگایە بۆیە رۆلێکى گرنگى هەیە لە چاکسازى بۆ کۆمەڵگا.\nهۆکارى دووەم:-پێگەیاندنى نەوەى نوێ لەباوەشى ئافرەتدا پێدەگات وەک دایک بۆیە ئافرەت رۆلێکى گرنگى هەیە.\nرۆلى ئافرەت: لەچاکسازى لەکۆمەلگا.\nبۆئەوەى چاکسازى ئامانجەکەى ببپێکێ لە کۆمەلگادا دەبێ ئافرەت (لێهاتوى و رۆڵى) هەبێ بۆ هەڵسان بەکارەکەى کە چاکسازیە ئەمەش چەند بنەمایەکى پێویستە.\nبنەماى یەکەم: (رەوشت بەرزبێت)\nسەرەتا ئافرەت دەبێ خۆى (رەوشت بەرزبێت) بۆ ئەوەى ببێ بە پێشەنگ ومامۆستا و رابەرێکى باش بۆ هەمان رەگەزى مێ .\nبنەماى دووەم: (زانست)\nئافرەت نابێتە چاکساز مەگەر بەزانست نەبێت مەبەست لەزانست زانستى شەرعیە ئەم زانستەش یان بەهۆى خوێندنەوەى پەرتوک دەبێت یان لە زاناکان دەبێت فێربێت ئەم زانایەش ئافرەت بێت یان پیاو , وە بۆفێربوونى زانست لەم سەردەمەدا زۆر ئاسانە ئەگەر کەسێک بیەوێت لەرێگاى تەکنەلۆجیاى سەردەم فێردەبێت , ئافرەت دەتوانێت سود لە وتارو وانەکانى زانایان وەربگرێت ولەمالەوە خۆى بەدواداچون بکات وبەرنامە بۆخۆى دابنێت ئەویش بەهۆى گوێگرتن وبینینى وانەکان.\nبۆیە ئەو چاکسازیەى ئافرەت پێى هەلدەستێت دەبێت زانستیانەبێت چونکى نەوەى نوێ لەئەستوى ئەودایە بۆ پەروەردەکردن.\nبنەماى سێ یەم: (دەربرین و رەوانبیژى)\nئەمەش بەهرەیەکە لەلایەن خوداوە دەبەخشرێتە بەندەکانى کە بەهۆى ئەم بەهرەیە بتوانێ کەسى بەرامبەر بگەیەنێتە قناعەت بە ووشەى راست و دروست بە بەلگەى زانستى .\nجارى واهەیە زانستێک لاى کەسێکە ناتوانێ بیگەیەنێت لەبەر ئەوەى تواناى دەربرین و رەوان بێژى نیە ئامانجەکەى ناپێکیت.\nبۆ ئەوەى تەواو شارەزابیت لە روى زانستى رەوان بێژیدا دەبێت هەندێ زانست فێربیت لەروى (نحو + صرف + بلاغة).\nبنەماى چوارەم:- (حیکمە)\nدەبێ حیکمە بەرکار بهێنیت لەبانگەوازیەکەى یانى لێزان بێ بۆ چاکسازى بۆ ئەوەى لەکاتى پێویست ئامانجەکەت ببپێکیت وەبتوانى لەگەڵ هەموو جۆرە کەسێک هەڵسوکەوت بکات نەوەک ببێتە مایەى دورکەوتنەوە خەلکى لێی .\nبۆیە خودا دەفەرمویت(یؤتی الحکمة من یشاء ومن یؤت الحکمە فقد اوتی خیرا کثیرا وما یذکر إلا أولو الالباب)\nلێرەدا دەبێ ئەوەى مەبەستە بەدەست بهێنى ئەوەش بە حیکمە و لێزانى دەبێ بکرێت بۆ بانگەوازى وەدەبێ کەسى بانگخواز شایستە ولێزان وکارامەبێت نەوەک نەزانبێ و کەم تەرخەم و بێ ئاگابێ و توندرەوبێ لەبانگەوازەکەى دەبێ بزانێ چۆن هەڵسوکەوت دەکات بۆ ئەوەى گوێی لێڕابگیرێت.\nبۆئەوەى فێرى حیکمە بیت دەبێ چاو لەحەکیمەکان بکەیت وە باشترین کەسانێک بۆ ئەم کارە پێغەمبەرانن بۆ یە یەکێک لەحیکمەتەکانى پێغەمبەرمان(صلى الله علیه وسلم) بەنمونە وەردەگرین.\nجارێکیان هاوەڵێکى پێغەمبەرمان لەمانگى رەمەزان لەرۆژدا لەگەڵ خێزانەکەى سەرجێى کرد بۆیە دێت بۆلاى پیغەمبەر و پێى دەڵێت تیاچووم پێغەمبەریشمان پێى دەڵێت بۆ تیا چویت\nهاوەلەکە ووتى لەگەڵ خیزانم سەرجێم کردوە وە بەرۆژوش بووم , لەمانگى رەمەزان لەکاتى بەرۆژ وبوون سەرجێى کردن لەگەڵ خێزان تاوانە هەرکەسێک سەرجێى بکات دەبێت کەفارەتى گوناهەکەى بدات , بۆیە ئەم هاوەڵە باسى حالى خۆى کردوە لەلاى پێغەمبەر.\nئایا پێغەمبەر چۆن لەگەڵ ئەم روداوە رەفتارى کرد ئایا لێى تورەبوو ئایا سەرکۆنەى کرد ئایا روى لێوەرگێرا و جوابى نەدایەوە نانا چونکى ئەم هاوەڵە هاتووە تەوبەى کردوە وە پەشیمانە داواى چارەسەر دەکات بۆ حاڵى خۆى.\nبۆیە پێغەمبەر بەحیکمەت ولێزانین وسۆزەوە بەدەمیەوە دێت و پێى دەڵیت دەتوانى بەندەیەک ئازادبکەیت بۆ کەفارەتەکەت هاوەڵەکە دەڵێت نەخێر پێغەمبەر پێى دەڵێت ئەى دەتوانى 2دوو مانگ لەسەر یەک بەرۆژوبیت هاوەلەکەى دەڵێت ناتوانم پێغەمبەر پێى دەلێت ئەى دەتوانى 60شەست فەقیر نان بدەیت هاوەڵەکە دەڵێت نەخیر دواتر پێغەمبەر بیدەنگ دەبێت وە هاوەڵەکەش دادەنیشێت لەم کاتەدا هەندێ خورمایان بۆ پێغەمبەر هێنا پێغەمبەر ووتى کوا ئەوەى پرسیارى دەکرد هاوەلەکە ووتى فەرموو پێغەمبەر ووتى ئەم خورمایە ببە دابەشى سەر هەژارەکانى بکە هاوەلەکەش ووتى ئەى پێغەمبەر خودا کێ هەیە لەمن هەژارتر بۆیە پێغەمبەر ووتى بیبە بۆخیزانەکەت وە بەم وتەى هاوەڵەکە پێکەنى تاکو ددانەکانى بەدیار کەوتن.\nلەم بەسەرهاتەدا حیکمەتى پێغەمبەر (صلى الله علیه وسلم) بۆ دەردەکەوێت ئەویش نەرمى نواندن بەرامبەر هاوەڵکە بەتوندى سەرکۆنەى نەکرد و لێى تورە نەبوو چونکى هاوەڵەکە پەشیمان بوو لە کردەوەکەى کە کردبووى داواى چارەسەرى دەکرد بۆیە جیاوازى هەیە لەنێوان تاوانکارى سەرکەش وتاوان کارى داواى چارەسەر دەکات بۆ ئەوەى رزگارى ببێ لەتاوانەکەى بۆیە پێغەمبەر بەو شیوەیە رەفتارى لەگەڵ کرد.\nبنەماى پێنجەمە:- (پەروەردەى چاک)\nدەبێ ئافرەت لەپەروەردەى مندالەکانى درێغى نەکات بەشێوازێکى چاک چونکى ئەم منداڵانەى پەروەردەیان دەکات نەوەى دوارۆژن چى لەرەگەزى نێر بێت یان مێ.\nلەبەر ئەوەى یەکەم کەس کە روبەروى دەبنەوە لەداهاتوودا دایکیانن بۆیە نابێ کەم تەرخەم بێ لەروى رەوشت وپەرستن وهەڵسوکەوتى چاک بۆیە منداڵ چاو لەدایکى دەکات بەپلەى یەکەم ئەگەر دایک رەفتارو گوفتارى باشبێت ئەوا زۆربەى مندالەکان چاک دەبن وە کارى گەرى دەبێ لەچاکسازى کۆمەڵگادا.\nبۆیە دەبێ ئافرەت گرنگى زۆر بە منداڵەکانى بدات ئەگەر لەتواناى نەبوو یانى منداڵەکانى گوێرایەلى نەبوون دەبێ هانا بۆ باوکیان ببات ئەگەر باوکیان نەبوو مامیان یان ئەو کەسەى کەکاریگەرى بەسەریانەوەهەیە.\nنابێ ئافرەت خۆى بدات بەدەستەوە بۆ (واقع) چونکى ئەگەر واى کرد ناتوانێ گۆرانکارى بکات.\nوە خۆبەدەستەوەدان بۆ (واقع) نیە لە ئاینى ئیسلام بۆیە پێغەمبەرمان(صلى الله علیه وسلم) رەوانەکراوە بۆ کافرو موشریکەکان تاکو واقع بگۆرێت کەواقعێکى نابەجێ بو کەستەم وبێ بەزەیانە وبت پەرستى لەئارادا بوو بۆیە خودا ئەمرى پێکرد(فاصدع بما تؤمر وأعرض عن المشرکین).\nخودا فەرمانمانى پێکرد بەراستگۆى وحەق وە دورکەوتنەوە لە نەزانى و دوژمنکارى تاکو ئامانجەکە گەیشت و بەرهەمى هەبوو کە ئومەتى ئیسلامى لێ دروست بوو وە گەورەترین چاکسازى دوونیا دروست بوو.\nبنەماى شەشەم:- (جموجۆل بۆ بانگەوازى)\nدەبێ ئافرەت بەپێى توانا بەردەوامبێ لەبانگەوازکردن بۆ ئافرەتانى تر دەبێت هەڵ بقۆزێتەوە لەهەموو کۆرو مەجلسێک بەپێى توانا بانگەواز بکات بۆ گەیاندنى پەیامەکەى جا ئەم کۆرو مەجلیسانە لەمیواندارى بێت یان لە کاتى خوێندن بێت یان هەر موناسەبەیەک کە شایەنى ئەوەبوو کە قسەى تیابکرێت و قسەى لێوەربگیریت.\nدواتر خودا پەرستى نەک شەخس پەرستى.\n31ـ كتاب الملاحم : من باب (1- 18)\nهەرکەسێک بە مافى پیاوێکى موسڵمان پاروویەک بخوات.\nئەم مانگە: 50526


(731) جار خوێندراوەتەوە\nفرانك ڕوودا، ئاگۆن هەمزە\nلەڕێگەی ئەم "دەق"ـەوە دەمانەوێت سڵاوێك ئاراستەی ڕووداوێكی تەواو خۆڕسك بكەین لە ژیانی یەكێك لە گرنگترین بیرمەندەكانی دونیای ئەمڕۆدا. ڕووداوەكەش حەفتاهەمین ساڵیادی لەدایكبوونیەتی. تاڕادەیەك هەركەسێك یەكسەر ئەو بیرمەندە دەناسێتەوە كە دەمانەوێت یادی بكەینەوە، لەكاتێكدا ئێمە –وەك بڵێی هەر ئەمەش مەترسییە فەلسەفییەكە بووە- ژمارەیەك وەسفی تەواو شەخسی (یان تێز) دەخەینەڕوو سەبارەت بەوەی كە خۆی و كارەكانیشی وەها ستایشئامێز دەخەنەوە:\n1) ڕەنگە ئەو یەكێك بێت لەو بیرمەندە كەمانەی ناو مێژووی فەلسەفە(یان لە هەندێ خاڵدا وای لێدەكات)، تەنانەت بۆ نزیكترین هاوڕێ و هاوكارە تیۆری و سیاسییەكانیشی شتێكی مەحاڵە هەست بە ورووژان یان زوییربوون نەكەن دەرهەق بە هەندێك لەو بۆچوون و بانگەشانەی كە ئەو داكۆكیی لێ دەكات، یان ئەو بژاردە (نا-)ستراتیژییانەی كە دەیانگرێتەبەر. تا ئەو جێیەی پەیوەندیی بە میزاج و سرووشتی كەسەكەوە هەیە، ئەم بۆچوونانە دەستبەجێ درووستدەبن یاخود دواتر درووستدەبن. بەڵام دەكرێت لەوە دڵنیابیت كە كەسەكە هەر دەگاتە دەرەنجامێكی لەم جۆرە.\n2) ئەم شوێنەوارە پراكتیكییەی ئەو، بەشێوەیەكی سیستەماتیكی لە بیركردنەوەشیدا ڕەنگیداوەتەوە. ئەمەش هەروا بەسادەیی بەو مانایە نایەت كە ئەو فیگەرێكی مشتومڕسازە، فیگەرێكی جەدەلیی تیۆری/پراكتیكی كە گوایا هەروا بەسادەیی چێژ لە ورووژاندن دەبینێت(گەر تەنانەت هەندێجار وایش دەربكەوێت كە وادەكات). تاڕادەیەك، ئەم تایبەتمەندییەی ناو فیكر و پراكتیكی ئەو، بەشێكە یان پارچەیەكە لە ئاڵۆزییەكی پاڵفتەكراوی چەمكی "نێگەتیڤیتە". یان بە زمانە عامی و ئاساییەكە بەشێكە لە بەرەنگاری[یەكی تایبەت بە فیكر]. ئەمەش بەو مانایە دێت كە زۆرجار [تیۆریزە] و چەمكاندنەكەی سەبارەت بە نێگەتیڤیتە پەیوەندییەكی نەرێنی بە سوبێكتە چەمكێنراوەكەوە دەورووژێنێت كە بۆ درزە زەروورییەكەی بایەخی خۆی هەیە.\n3) تێزەكەی پێشوو، ئاماژە و دەلالەتێكی زیاتری لەخۆیدا هەڵگرتووە. چونكە پێدەچێت قورسترین لایەنی دەرگیربوونێك لەگەڵ فیكری ئەودا هەروا بەسادەیی هەوڵنەدات لێی تێبگات. كێشەكە ئەوە نیە چۆن تێی بگەین، بەڵكو ئەوەیە كە چۆن ناتوانین لە خاڵی ڕووبەڕووبوونەوەدا بەرهەڵستی دەرهەق بە ئاكامە پراكتیكییەكان و ئاماژە تیۆرییەكانی ئەو شتە بنوێنین كە خوێندنەوەی بۆ دەكرێت. پێدەچێت ئەمە ئەو كاتە ڕووبدات كە ڕووبەڕوودەبیتەوە، بۆنمونە، لەگەڵ ئەو ئەرگۆمێنتەی كە: گاندی لە هیتلەر توندوتیژتر بوو؛ [یان] لە دۆخێكی تایبەتدا و لەڕووی سیاسییەوە وا مانادارترە ترەمپ لە كلینتۆن بباتەوە؛ یان دەبێت لینین دووبارەبكەینەوە؛ یان ئەنجامدانی ڕەخنەیەكی ناونشین لە كەمپینی #MeToo...بۆچوون و هەڵوێستی لەم جۆرە شتێكی زیاتر لە داكۆكییەكی سادە و تەنانەت ڕەتكردنەوەیەكی ئاشكراش دەوێت. ئەو، بوێری(مان) پێ دەبەخشێت كە بیربكەینەوە نەك هیچی تر، بەڵام [بیركردنەوەیەكی] جیاوازتریش لەم شێوەیە [ـی كە هەیە].\n4) یەكێك لەو ڕێگایانەی كە بەرەنگاری لە فیكرییدا ڕەنگیداوەتەوە بانگەشەیەتی هەروەك بیریارە گەورەكان، ئیدی لە ئەفلاتونەوە بۆ دیكارت و هیگڵ و بەرهەمهێنانی زنجیرەیەكی تاڕادەیەك ناكۆتا لە بەرەنگاری: هەندێك پێداگری لەسەر ئەوە دەكەن كە ئەم بیریارانە هەرچۆنێك بێت جگە لە قسەی پووچ و بێمانا شتێكی تریان نەكردووە، هەندێكی تریش دەڵێن ئەوانە تۆتالیتار یان مەترسیدارن، ئەوانیتریش دیسان باسی ئەوەدەكەن كە زیادەڕۆییان كردووە لە پشتیوانیكردن و هاوشوناسبوون لەگەڵ سیستەمە پەیوەندیدارەكانیاندا؛ كاتێك بەرەنگاری لە فۆرمی قبوڵكردندا دەردەكەوێت ئیدی وێنەكە ئاڵۆزدەبیت(بۆنمونە، هیگڵییە كۆنە موحافیزكارەكان لەپاش مردنی هیگڵ بەشێوەیەكی دۆگمایی بەرگرییان لە سیستەمەكەی كرد).\n5) بەم مانایە، مێژووی فەلسەفە هیچ نیە جگە لە زنجیرەیەك پەراوێزی تووڕە و شەیدای زیادەڕۆیانە بۆ ئەفلاتون و دیكارت و هیگڵ. ئێمە پێمانوایە دەكرێت بیرمەند[ـەكەمان]، واتە ئەوەی كە ئێوە پێشوەخت ناوەكەیتان مەزەنەكردووە، بەراوردبكرێت بەم ناوە(كەمتازۆر) ئەبەدییانەی ناو فەلسەفە. كەس ناتوانێت خۆی لەوە بدزێتەوە و نەخوازەڵا بەسادەیی و لە هەوانتەش خۆی بدزێتەوە.\n٦. مەترسییەکە لێرەوە سەرهەڵدەدات. گەر بمانەوێت – بەدڵنیایشەوە وادەخوازین– وەفادار بمێنینەوە بەرامبەر فەلسەفە و سیاسەت و سیستەمە هونەری یان دەروونشیکارییەکەی ئەم بیرمەندە و بەرامبەر دەرەنجامەکانی بەبێ پشتبەستن بە بەرگرییەكی کوێرانە(هەرچەندە جاروبار پێویستیشدەکات) هەروەها بەبێ ڕەتکردنەوەیەکی شێلگیرانەی سەیروسەمەرە (هەرچەندە هەندێجار ناتوانرێت خۆتی لێ‌لابدەیت)، ئەو پرسیارەی سەرهەڵدەدات: چۆن ئەمە بکرێت؟\n٧. فەیلەسوفی فەڕەنسی، ئالان بادیۆ، جارێک ئەوەی خستەڕوو ژاک لاکان‌ـی دەروونشیکار "هیگڵی ئێمە"یە، مەبەست لە وشەی "ئێمە" ئەو نەوەیە بوو کە ڕاستەوخۆ لە دوای لاکانەوە هات. جوودا لە هیگڵی ڕاستەقینە - کە بادیۆ بە شیوازێکی کلاسیکانەی مارکسی ڕەخنەی دەکات - ، هیگڵەکەمان (کە لاکانە) ڕوبەڕووی جۆرێکی نوێی کێشەمان ناکاتەوە. دیالەکتیکی کۆنی هیگڵی، وەک مارکس ئاماژەی پێدەکات، خاوەنی لایەنێکی ئایدیالیستی و ماتریالیستییە؛ بۆیە دەبێت زۆر بەوریاییەوە لە یەکترییان جیابکەینەوە بۆ ئەوەی بتوانین بیخەینەگەڕ لە چەمکـی ماتریالیزمی دیالەکتیک. شتەکان بۆ "هیگڵەکەی ئێـمە" جودایە. لەبەرئەوەی، کە جێی سەرنجە، توانیویەتی خودی خۆی دابەشبکات بۆ دووبەش – پێویستی بە مارکسێک نەبوو بۆ ئەم کارە. بەكورتییەكەی: خۆی دابەشکرد بەسەر لاکان‌ێکی بەرایی و لاکان‌ێکی دواییندا، دووەم دانەیان ڕادیکاڵانە یەکەم دانە (بە واتەیەکی تر هەر خۆی) هەڵگێرایەوە و خستیەوە سەرپێ [کە لەسەر سەر بوو]. لاکان، هیگڵەکەمان، بەم شێوەیە توانیی جادووئاسایانە ببێتەوە بە شوێنگرەوەی خۆی، هیگڵێک کە بووەوە بە مارکسی خۆی. ئێستا پێمان وایە بیرمەندی باسكراو، دیسانەوە "هیگڵی ئێمە"ـشە؛ کەچی ئەو کەسەی بەشێوەیەكی غەریب هیگڵێکی نوێی هێنایەدی کە تەنها لەڕێگەی شێوازی خوێندنەوەکانی خۆیەوە بۆ هیگڵ (بەتایبەت لەڕێی لاکانەوە، هیگڵی نەوەی پێشوو) ڕەخسا. بۆیە، لەوەو پێش حاڵەتێکمان هەبوو کە هیگڵەکەمان هیگڵێکی نوێ و جودای بەرهەمهێناوەتەوە. خۆی درووستدەکاتەوە وەک پێشینەی خودی خۆی. یاخود، وەک ''هیگڵەکەی ئێمە" دەیخاتەڕوو، یەک دابەشدەبێت بەسەر یەک و خۆیدا.\n٨. توانستی خستنەوەی وەرچەرخانێک لە (هیگڵ)ـی ڕابردوودا ئەو خەسڵەتەیە کە وەک خاڵی جیاکەرەوەی هەر بیرمەندێکی گەورە دەکرێت ببینرێت. لە دوای ئەوەوە، تەنانەت گەر لەچەند خاڵێکیشدا ناکۆک بیت لەگەڵیدا، گشت پانتایی مشتومڕەکە وەرچەرخا. لەم حاڵەتە تەواوەتی و تایبەتەدا، ئەو هیگڵەکەمانە، لەبەرئەوەی لە دوای ئەوەوە هیگڵ (و لاکان)؛ فەلسەفە و دەروونشیکاری، بۆ هەمیشە جودا دەبن.\n٩. ئەو وەرچەرخانەی باسی لێوە کرا كاریگەرییەكی بەرچاوی هەیە لەسەر دووبارەبیرکردنەوە لە بنەماکانی دیالەکتیکی ماتەریالیزم. بەڕوونی تێکۆشانەکەی، بەلای خۆیەوە، بە شێوەیەكی زاتی بەستراوەتەوە بە هیگڵەوە. بەڵام لە هەمان کاتدا بەشێوەیەكی هاوپەیوەندییانە، بۆیە هیگڵ – سەرسامکەرانە – دەبێتە بیرمەندێک کە لەڕێیەوە سەرلەنوێ بیر لە ئایدیای ڕزگاری (کۆمۆنیزم) بکرێتەوە. سەرەڕای ئەستەمییەکەی، بە هێنانەگۆڕێی هیگڵێکی نوێ، هیگڵەکەمان توانای تێگەیشتنێکی نوێی بۆ سیاسەت خستۆتە بەردەست بە گەڕانەوە لە مارکسەوە بۆ هیگڵ؛ وەک بڵێی "بەقوربانیكردن" یان "دەستبەرداربوون"ـە لە یەکێک لە بیرمەندە گەورەکانی کۆمۆنیزم و گەڕانەوەیە بۆ میراتی ماتریالیستانەی ئایدیالیزم. "دەستبەرداربوون"ـەکە بەشێکە لە نوێكردنەوە. هەروەها لە چی شوێنێکدایە جگە لە هیگڵ کە هیگڵەکەمان ئامرازی چەمکایەتی دەدۆزێتەوە بۆ ئەوەی دەربکەوێت کە مارکس ئارەزوویدەکرد چی بەدەستبهێنێت؟ بە لڤین لە هیگڵەکەمانەوە بۆ ئەو هیگڵەی گیانی بە بەردا کردووەتەوە، کەمترین جیاوازیی نێوان هیگڵ و هیگڵەكەی (ئێمە) ئەو شتەیە کە ئیمکانی بیرکردنەوەی نوێ لە سیاسەت دەخاتە بەردەست.\n١٠. بیرمەندەكەمان لەو ڕوانگەیەوە ڕێگەمان دەدات مەودایەك دەرهەق بە فەنتازیا پشکوتووـەکانمان لەمەڕ ڕزگاری وەربگرین–کە دووبارە، دەتوانێت هەندێک سەرێشەساز بێت. ئەو، بە وێنایەکی خەماویتر و ڕیالیستیترەوە ڕووبەڕووی ئەو شتە دەبێتەوە کە دەبێت ئێمە لە خەباتی ڕزگاری و ئازادبوون و تەنانەت کۆمۆنیزمەوە چاوەڕوانی بین. لەجیاتیی باوەڕهێنان بە شێوەیەکی ئایدیالیزەکراو بەوەی لە کۆمەڵگەی داهاتوودا هەموو ناکۆکی و ئەنتاگۆنیزمەکان چارەسەر دەبن؛ "هیگڵەكەی ئێمە" ئاماژە بەو نەفییە ناوەكییە دەکات تەنانەت لە بارودۆخێکی وەهای کۆمەڵگەشدا هەر دەمێنێتەوە. تەنانەت کۆمۆنیزمیش نابێت بە فۆرمێکی ڕیکخستنی کۆمەڵگە کە خاڵی بێت لە ئیرەیی و بوغز و هاوشێوەکانی. لەناویدا، «برینی ڕۆح هیچ شوێنەوار و بزماتەیەک جێناهێڵێت» لەبەرئەوەی لە پرۆسەی ساڕێژبووندا دیسانەوە برینێکی نوێ درووستدەكات. هەرچەندە لەوانەیە ئەمە ببێتە مایەی بەرەنگاری(ـی سیاسی) یان كۆڵدان یاخود بێهیوایی، ئەم ژێستە لە ڕەگ‌وڕیشەوە تێگەیشتمان بۆ چەمکی ڕزگاری دەگۆڕێت.\n١١. فەیلەسوفان تەنیا بە شێوەی جۆراوجۆر جیهانیان تەفسیركردووە. دواتر، سلاڤۆی ژیژەکێک هەبوو کە تێگەیشتنمانی نەک هەر بۆ جیهان بەڵکو بۆ وشەی "گۆڕین" و "تەفسیر"یش گۆڕی و بەدوایشیاندا فەلسەفە.\nیادی لەدایکبوونت پیرۆز، هاوڕێ!\n* فرانك ڕوودا، فەیلەسوف و وەرگێڕێكی گەنجی ئەڵمانییە و ئاگۆن هەمزەش ئەكادیمییەكی فەلسەفەیە لە سلۆڤینیاو پێكەوەش لەگەڵ سلاڤۆی ژیژەك كتێبێكی هاوبەشیان نوسیوە بەناوی(Reading Marx).\n early and a late Lacan


كوردیو - مەحمود سەنگاوی: هەموو كێشەكانی یەكێتی بەهۆی هەڤاڵێكمانەوەیە و جیابونەوەی گۆڕان و بەرهەم ساڵحیش\nمەحمود سەنگاوی: هەموو كێشەكانی یەكێتی بەهۆی هەڤاڵێكمانەوەیە و جیابونەوەی گۆڕان و بەرهەم ساڵحیش\nچوار شەممە, 21 شوبات 2018 07:31\nمەحمود سەنگاوی ئەندامی پێشوی مەكتەبی سیاسی یەكێتی لەسەر پرسەكانی ناوخۆی یەكێتی ڕایدەگەیەنێت پرۆەی خانەنشینی دژی ئەندامانی یەكێتیەوە و پارتیەكان ناگرێتەوە، دەشڵێت یەكێتی بەهۆی ئەندامێكی مەكتەبی سیاسیەوە توشی ئەو دۆخە هاتووە كەخۆی پێشتر ووتویەتی ئەچمەوە ناو یەكبێتی بۆتێكدانی دۆخی یەكێتی و مێشكی هێرۆخانیشی تێكداوە.\nمەحمود سەنگاوی لە لێدوانێكیدا بۆ ڕۆژنامەی باس دەڵێت" ئەو پرۆژە خانەنشینەی بڕیارە جێبەجێ بكریت زیانی گەورە بە یەكێتی دەگەیەنێت و خانەنشینانی پارتی بەر ئەو پرۆژە یاسایە ناكەون بەڵام ڕەنگە هەموو كادیرانی یەكێتی بەر بكەون و قوباد تاڵەبانیش بێ ئاگایە"\nمەحمود سەنگاوی پێشی وایە دارایی یەكێتی لەدەست كۆمەڵێك كەسدایە كە بۆ كڕینی ئەندام و كادیران بەكاری دەهێنن و دەڵێت" بەداخەوە بنەماڵەی مام جەلال خۆیان كەوتنە دروستكردنی كێشە و هەوڵیان دا بەرهەم ساڵح لە ڕیزەكانی یەكێتی نەمێنێ، لە كاتێكدا مام جەلال خۆی بەرهەم ساڵحی هێناوەتەوە، ئەگینا كاتی خۆی ئێمە كەسمان نەمانناسیوە، بەڵام ئەویش لە ساڵانی 1976 و 1977ەوە ئەندامی یەكێتی بووە و لە كۆمەڵە ئەندام بووە و مام جەلال خۆی بە ئێمەی ووتوە بەرهەم ساڵح لەم سەردەمە بۆ یەكێتی لە من باشترە).\nمەحمود سەنگاوی سەبارەت بە ئەندامێكی مەكتەبی سیاسی حیزبەكەی بێ ئەوەی ناوی بهێنێت دەڵێت: " ئەو كەسە لە حزبدا پەنجا كەس كۆ ناكەیتەوە كە ئەوی خۆش بووێت. هەر ئەو برادەرە دەڵێ تائێستا 20 ملیۆن دۆلارم لە پارتی وەرگرتووە، ئەی چیت لێ كرد؟ تۆ بە چ هەقێك ئەو پارەیەت وەرگرت؟ پارتی دیموكراتی كوردستان هەقی خۆیانە و لەسەر بودجەی حزبەكەیان دەیان برینداریان ناردووەتە هیندستان و ئەڵمانیا و وڵاتانی دیكە و چارەسەریان كردووە، بەڵام ئێمە بەهۆی ئەوەی مام جەلال لە مەیدان نەبووە و نەمانزانیوە مالیەی یەكێتی چۆنە، ڕەنگە نەمانتوانیبێت بە باشی ئەمانە بكەین. ئەو برادەرەش كە 20 ملیۆن دۆلارەكەی لابووە، نازانم چی لەو 20 ملیۆن دۆلارە كردووە.\nباسكردن لە وەرگرتنی پارە لەلایەن پارتیەوە وەك دەنگۆیەك بەكاردەهێنرێت دژی مەلا بەختیار لێپرسراوی پێشوی دەستەی كارگێڕی یەكێتی.\nئەو دەڵێت " بنەمای تێكچوونی ئەم حزبەی ئێمە ئەو هەڤاڵەمانە، كاتی خۆی گوتوویەتی دەچمەوە نێو یەكێتی بۆ ئەوەی یەكێتی تێك بدەم، بەڵێ مێشكی هێرۆ خانیشی تێكدا و یەكێتیشی تێكدا و ئەو ماڵكاولییەی بەسەر ئێمەدا هاتووە و ئەو حزبە گەورەیەی لە سەردەمێكی زۆر چارەنووسسازدا هاتە سەر گۆڕەپانی سیاسی و هێزی پێشمەرگەمان دروست كرد، خۆشی لەو بوارەدا پیاوێكی ماندووە، ئێستا تووشی ئەو هەموو كارەساتە بووین كە ئێستا هەیە. هەقی وا بوو ئێمە لە كوردستان دایمە حزبی یەكەم بووینایە، دونیایەك سەروەری هی ئێمەیە، بەڵام ئێستا بەرهەممان نییە".\nئەو دەڵێت" من یەكێكم لەوانەی زۆر دژایەتیی بزووتنەوەی گۆڕانم كردووە، تا سەر ئێسقان دژایەتیم كردوون، بەڵام ئێستا بیر دەكەمەوە هەڵەمان كرد. دەبێ بە شێوەیەكی زۆر نەرم لەگەڵیان بجووڵێینەوە و هەوڵ بدەین هاوپەیمان بین. ئێمە قوتابیی قوتابخانەكەی مام جەلالین، بە گۆڕان و یەكێتی و بەشێكی زۆری سۆسیالیستیشەوە، هەق وابوو هاوپەیمانێكی باش بووینایە. ئێستا هەندێك خەڵك دژایەتیی بەرهەم ساڵح دەكەن، وەڵا من دژایەتیی ناكەم، رۆیشتووە خواحافیزی بێت".\nهەندێك هەڤاڵمان هەیە لەنێو یەكێتیشدا كاتێك نەوشیروان مستەفا جێگری سكرتێری گشتی بوو، كێشە هەر هەبوو، ئەو برادەرانە ئێستا لە گۆڕەكەش واز لە نەوشیروان مستەفا ناهێنن و هەر ململانێی لەگەڵدا دەكەن.\n37692 جار بینراوە


ئەمساڵ گرانى بـــــازاڕ گەیشۆتە چاڵى چاومان……! – Denegkan\nئەمساڵ گرانى بـــــازاڕ گەیشۆتە چاڵى چاومان……!\nbyحه‌مه‌ی\tMay 24, 2008\tگشتی\nتوێژەری كۆمەڵایەتى : حەمەى ئەحمەد رەسوڵ……..\nرێژەى دانیشتوانى كوردستان بە پێى پارەداریى و نەدارى بەم شێوەیەیە: رێژەى بیست بۆ بیست وپێنجیش مامناوەندن, ئیدى نزیكەى لە سەدا حەفتاى هەژار و كەمدەرامەتن,یاخود لە ژێر هێڵى هەژارییەوە ژیانى كولەمەرگى دەژین، كەواتە خەڵكى هەژارى كوردستان كە زۆرینەن بە دەست پێداویستى یەكەم و و قووتى رۆژانەیانەوە دەناڵێنن! ئەو گرانیە بێشوومارەى ڕووى لە بازاڕەكانى كوردستان كردووە, ئەو زۆرینەیەی هەراسانكردووە و حكومەت و دەزگا و میدیا حیزبییەكانیش دەرهەق بەم دیاردە ئەزەلییە كەمتەرخەم و بێ ئیجرائاتن..بێگومان ئەم گرانییەش هۆكارى تایبەتى خۆى هەیە و گرنگترینیان ئەمانەن: بەردەوامبوون و بەرزبوونەوەى نرخى كاڵا و شمەك كە لە كاتى گەمارۆى ئابوورى سەردەمى سەدامەوە جێگیربووە, هەروەها جێبەجێكردنى دروشمى بازاڕى ئازاد و بەرەلڵا كە حكومەت پرۆگرام و بەرنامەى داڕشتنى سیستمێكى كۆنكریتى ئابوورى لەم دەڤەرەدا ئیفلیج پێكردووە و دەسەڵات دەستەوەستانە بەرامبەر بە كێشە و دیاردەى گرانیى… رێگەنەگرتن لە مۆنۆپۆلكردنى بازرگانى و داگیركردنى سووڕى سەرمایە بە بەشدارى بەرپرسەكان لە خستنەگەڕى پارە و سامانێكى زۆر لە هێنانى كاڵاو خۆراك و شمەكى هەمەجۆر لە دەرو ودراوسێكانەوە… بازاڕى كوردستانیان تووشى هەڵاوسان و خنكان كردووە…بردنە دەرەوەى پارەو سامانى نەتەوەیى و دروستنەكردنى بەرهەمى خۆماڵى, ژێرخانى ئابوورى كوردستان داڕووخاوتر و وێرانتر دەكات…\nلێرە سەرمایەگوزارى و بەگەڕخستنى كایەكانى كشتوكاڵى و پیشەسازى بچووك و گەورە ، بوونى نییە و زۆر دواكەوتووە, كەواتە كەمتەرخەمیى حكومەتى كوردستان لەوەدایە كە پرۆسەى بە تەكنەلۆژیكردنى كایەكانى كشتوكاڵ و پیشەسازى نەخستۆتەگەڕ.. هەوڵینەداوە هیچ كارگە و كارخانەیەك یان بەرهەمهێنانی كاڵا و شمەك و خۆراكى خۆماڵى مەیسەر بكات.. كۆمەڵگەى كوردى تەنها كۆمەڵگەیەكی مشەخۆر و بەكاربەرە.. بازاڕەكانمان مەیدانى ساغكردنەوەى شمەك و كاڵاى ناڕەسەن و ئێكسپایەرى ئێران و سوریا و توركیاى دۆست/ دوژمنى كوردن .! لێرەوە دێینە سەر خەتایەكى دیكەى حیزبە دەسەڵاتدارەكانمان لەوەدا كە لە هەموو كەرتێكى گرنگدا پشك و سەهمیان هەیە بۆ وێنە لە بەنزین و لە نەوت و لە عەلوە و لە قەسابخانە و لە بینا بەرزەكان و سۆپەرماركێتە گەورەكاندا بەشدارن و ئەوان گرانجانترن لە دوكاندار و بازرگانەكان..!\nجاران حكومەتى عیراقى خۆى بازرگانى دەكرد و كەرتى تایبەت رۆڵێكى ئەوتۆى نەبوو لە دروستكردنى گرانى و هەڵاوسان و بەرزبوونەوەى نرخدا.. لەمكاتەدا ئەگەر حكومەت تواناى نەبێت (كەوا دۆلار دابەزیوە و نرخى بەرمیلێك نەوت لەوپەڕیدایە) دەستبخاتە بازاڕەوە و پرۆگرام و نەخشەى ئابوورى دابڕێژێت و نرخ دابەزێنىَ و یاساى سزادان و غەرامەكردن و لێپێچانەوە سەروەر نەكات لەگەڵ بازرگان و دوكاندارەكاندا هەرگیز هاوسەنگى و نزمبوونەوەى نرخ فەراهەم ومەیسەر نابێت.!پێویستە حكومەت تەدەخولى یاسایى لە راگرتنى ئەم گرانییەدا بكات, چونكە ئیرادە و ویژدانى بازرگانەكانە نرخى شتومەك دیاری ئەكات, بازرگانى كورد بە ئارەزووى خۆى نرخ دائەنىَ و دوكاندارەكانیش هەریەكە و لە ئاوازێك گۆرانى نرخدانان ئەچڕن …. كاڵا و شمەك لە ئێران و چیندا زۆر هەرزانترن وەك لە عیراق ..! بۆ نموونە نرخى باشترین قاتى چاكەت و پانتۆڵ لە چین ناگاتە دە دۆلار, چونكە مووچەى كارمەند لەوىَ نزمترە لە (50) دۆلار, نرخی شمەكى كوردستان لەوپەڕی فەوزا و پەشێویدایە چونكە هەركەس بۆ خۆیە : لە دوكانێك بۆ ئەویتر یان لە گەڕەكێك بۆ ئەویتر, لە شارێك بۆ ئەویتر جیاوازى هەیە و نرخى تێچوونى گواستنەوەكەى بە سىَ قات و بەچوارقات لە كڕیار ئەسەندرێتەوە…!\nكەواتە بێویژدانى بازرگان و فرۆشیار هۆكارێكە و ئەوانیش خەتابارن, لەبەر ئەوەى پارەكە زۆرە و مووچە بە رێژەیەكى لە 30% بە توێژە نزیكەكەى دەسەڵاتەوە بەندە و هێزى كڕین و خواستى كڕینى شتوومەك لاى ئەوان بەرزە, كە ئەمەش بێگومان هۆكارێكی دیكەی ناقۆڵایە و بەهاى شمەك و كاڵا بەرزتر ئەكاتەوە.. هەتا كڕیار زیاتر بێت و مشەخۆر و مەسرەفگەرا بێت…داخوازی كڕین بە پێى مۆدێل, كراس و چاكەت و ئۆتۆمبیل لە جیاتى دانەیەك, دوان و سیان بكڕدرێت, رێژەى كڕین بەرزتر ئەكاتەوە و نرخى شتومەك لە گرانتربووندا ئەبێت, هۆكارێكى دیكەى ئەو گرانییە لەوەدایە كە هەڵاوسانێك دروستبووە لە رێى (بێكارى دەمامكدارەوە) كە لە راستیدا ئەم دیاردەیەش كۆنە و چەند ساڵێكە حیزبەكان بۆ بەردەوامبوون و بەهێزبوونى پێگەى خۆیان ئەوەیان دروستكردووە كە خەڵكانێكى زۆریان بە شێوەیەكى وەهمى دروستكردووە و بە كارمەند لەسەر دامودەزگا و بارەگاكانى حیزب و حكومەت دامەزراندووە, ئەو رێژەیە زۆرن و كەم نین, كە دەوامی رۆژانەش ناكەن و هیچ بەرهەم ناهێنن و مشەخۆرن و بەكاربەرن و تەنها سەرى مانگان دەچن مووچە وەردەگرن و بڕێك پارەی باش ئەكەوێتە بەردەستیان و یەكسەر بۆ بازاڕى ئەبەن و شتومەك و خۆراك و كاڵاى پێ ئەكڕن, كەواتە خواستى كڕینى شمەك بەرزتر ئەكەنەوە و پارە ئەخەنە دەست بازرگانەكان (بە ناڕاستەوخۆیى)!\nكەواتە ئابوورى كوردستان جێگیر و پتەو نییە, بازاڕى ئازاد و بە گەڕخستن و قەڵەوتركردنى كەرتى تایبەتى و سووڕاندنەوەى سەرمایە بە دەست لە سەدا پێنجى رێژەى دانیشتوانەوە هۆكارێكی راستەوخۆیە بۆ گرانی نرخى شتومەك و هەروەها هەڵاوساندنى بارى ئابوورى دروستكردووە…. بازاڕى ئازاد و بەرەڵا بە فەرموودەى ئایەتى قورئانى دانەمەزراوە ئەگەر حكومەت ناتوانێت خۆى بازرگانى بكات و ناشتوانێت كەرتى كشتوكاڵى پەرەپێبدات و بەرهەمى خۆماڵى پێویست بەرهەم بهێنىَ, یاخود ناتوانێت كارخانە و كارگەى بەرهەمهێنانى بەروبوومى كشتوكاڵى – پیشەسازى (بە قووتووكردنى خۆراك و گۆشت و ماسى) دابمەزرێنىَ, پێویستە بە سیاسەتى نرخاندن و لێپرسینەوە و سزادانى سەرپێچیكاران لەم بوارەوە هەوڵبدات و تەدەخولى یاسایى بكات…\nلەبەر ئەوەى گرانى, هەژاری بەدوی خۆیدا ڕاپێچ دەكات و چەندەها ئاریشە و كێشەى كۆمەلایەتى و دەروونى لە پاڵ گرفتى ئابووریدا دەستەبەرئەكات و بێزارى و تووڕەیى لاى تاكى كورد دروستئەكات… دزی و لەشفرۆشى و دیاردەى كەتن لاى مناڵ و لاوەكان و دیاردەى تاوان لاى گەورەكانى ئەم كۆمەڵگە هەناسە ساردەدا زیاتر و بەربلاوتر ئەبن… كە چارەسەركردن و نەشتەرگەرییان زۆر دژوار وناهەموارە, نەك كۆمەڵگە و توێژى هەژارى زۆرینە, بەڵكو نیشتیمان بەرە و هەڵدێر ئەبات…!ئەمەش چارەسەر ئەگەر گوێمان لێبگرن :\nوەكو پێشنییاری ئالتەرناتیڤ و چارەسەر بۆ ئەم كێشە هەرە گرنگەی كە هاوپێچ و بەشدارە لە ژیانی ملێۆنان هەژار و نەدار و بێ مووچە و كەم مووچەخۆرانی كوردستاندا دەڵێم : لە كۆتایی ئەم دۆزە هەستتیار و پشتگوێخراوە گرنگەدا بیرمان نەچێت كە كۆنتڕۆڵنەكردنی نرخی شتومەك و یاسای یەكنرخی لە هەموو بازاڕەكانی كوردستاندا نەچەسپێت و لێپرسینەوە و سزاو باج و غەرامە لێسەندن لە لادەر و سەرپێچیكاران سەروەر و سەرڕێگا نەخرێت و جێبەجێنەكرێت هەرگیز ئێمەی كورد لەو بێسەروبەرەییە ڕزگارمان نابێت .. پێویستە ئاسایشی بازرگانی و كۆنترۆڵكردنی ناوخۆ و بازاڕ كارا و چالاك بكرێت ، پێویستە حكومەت خۆی دەستی دادوەرانەو عادیلانە بخاتە نێو كایەی ئابووری و بازرگانییەوە ، بە مەبەستی نەهێشتنی ڕۆڵی خراپ و چاوچنۆكانەی بازرگانە گیرفانبڕەكانمان نەك بەشداری لە پشكدا – وەكو ئێستا هەیە – هەروەها پێویستە حكومەت بازاڕی مەكەزی و ناوەندی تایبەت و هەرزانبەها دابمەزرێنێت نەوەك بازاڕی گرانبەهای وەكو ئاڵتوون و زارا و مازی نیشتمان و چەندەها ناوی بازاڕی دیكەی ئێستا و ئاییندە كە تەنها گیرفانبڕین و نائومێدی بۆ هەزاران هەزار هەژاری كورد دەستەبەركرد ..\nPrevious هەمیشە من لەگەڵ تۆم\nNext نیگایەكەى تەڕِ لە بنارى غوربەتێكى وشكدا


هەولێر.. کۆنفرانسی رێگریکردن لە خۆکوشتن\n- لە رۆژی جیهانی رێگریکردن لە خۆکوشتن، کۆنفرانسی نیشتمانی رێکخراوی ئەژی بۆ هۆشیاری کۆمەڵایەتی و رێکخراوی نێودەوڵەتی کۆچ بەڕێوەچوو کە تیایدا تیشکخرایە سەر هۆکارەکانی خۆکوشتن.\nلە کۆنفرانسەکەدا پسپۆڕانی دەروونی، بەرپرسانی وەزارەتی تەندروستی، نوێنەرانی رێکخراوە بیانییەکان و بەشێک لە کەسوکاری ئەوانەی کە لە ماوەی رابردوو خۆیان کوشتووە، ئامادەی بوون کە تیایدا هۆکار و چارەسەرەکان خرانەڕوو.\nبەڕێوەبەری تەندروستی دەروونی لە وەزارەتی تەندروستی حکوومەتی هەرێمی کوردستان هاوکات نوێنەری وەزارەتی تەندروستی عێراق، رێزان رەشوان لە لێدوانێکی بۆ ئاژانسی ئانادۆڵو گوتی: "رێژەی خۆکوشتن لە هەموو وڵاتان ساڵانە روو لە زیادبوونە، هۆکارەکەی دەگەڕێتەوە بۆ ئەو فشار و سترێسەی کە لەسەر تاک هەیە و پێویستی بە پڕۆژەیەکی تایبەت هەیە بۆ ئەوەی بتواندرێت رێگری لە بەرزبوونەوەی رێژەی ساڵانە بکرێت و خۆکوشتن لە عێراق و هەرێمی کوردستان لە حاڵەتەوە بووەتە دیاردە".\nرێزان رەشوان سەبارەت بەڕێژەی ساڵانەی خۆکوشتن لە عێراق گوتی: "لە جیهان ساڵانە بۆ هەر ١٠٠ هەزار کەس، رێژەی ١٠،٥ بۆ خۆکوشتن داندراوە. لە ساڵی ٢٠١٥ ئەم رێژەیە لە عێراق ١ و لە ٢٠١٦دا، ١،٣ و لە ساڵی ٢٠١٧دا، ١،٧ و لە ساڵی ٢٠١٨دا، ١،٨ بووە، ئەگەر بەراوردی بکەین لەگەڵ رۆژهەڵاتی ناوەڕاست کە لەوێ رێژەکە ٦،٧ بووە و عێراق و هەرێمی کوردستان نەگەیشتووەتە رێژەیەکی ترسناک، بەڵام مانای ئەوە نییە کە کاری لەسەر نەکەین و پێویستە بە هەموومان رووبەڕووی ئەو رەشە ببینەوە".\nبەڕێوەبەری تەندروستی دەروونی لە وەزارەتی تەندروستی حکوومەتی هەرێمی کوردستان، رێزان رەشوان لەبارەی هۆکارەکانی خۆکوشتن و تەمەنی ئەو کەسانەی کە ئەو کارە ئەنجام دەدەن رایگەیاند کە ئەوانەی خۆیان دەکوژن دوو لەسەر سێی گەنجن، تەمەنیان لە نێوان ١٥ تا ٢٩ ساڵدایە و گوتی: "پێویستی بە لێکۆڵینەوەیەکی جددییە و بەشێکی زۆریان نەخۆشی دەروونییان هەیە و بەشێکیان نازانن چۆن مامەڵە لەگەڵ کێشەکانیان بکەن، لەگەڵ ئەوەشدا هۆکارەکانی دیکە بریتین لە بەکارهێنانی ماددەی هۆشبەر، نەخۆشی درێژخایەن، ئەگەر توانیمان هۆکارەکان کەم بکەینەوە یان بنەبڕیان بکەین ئەوا دەتوانین رووبەڕووی دیاردەکە ببینەوە، چونکە جگە لە بەکارهێنانی چەک، هەندێک کەس هەبووە خۆیان بەو دەرمانە کوشتووە کە بۆ قڕکردنی مێروو بەکاردێت".\nرێزان رەشوان گوتیشی: "حکوومەتی عێراق لە ساڵی ٢٠١١ بۆشایی تەندروستی دەروونی کردووەتە بەرنامەی و ساڵانە خولی بۆ کارمەندانی تەندروستی دەکاتەوە و ئەمەش کارێکی باشە، بەڵام پسپۆڕانی دەروونی رێژەیان کەمە، ئەگەر لە هەموو بنکە تەندروستییەکان پسپۆڕی دەروونی هەبوو، ئەوا دەتواندرێت رێژەکە کەم بێتەوە".\nلە کۆنفرانسەکەدا بەشێک لە کەسوکاری قوربانییەکان، باسی چرکە ساتی رووداوەکەیان کرد و هۆکارەکەیان بۆ فشاری دەروونی، نەبوونی کار، سترێس، بێهیوایی لە ژیاندا گەڕاندەوە و قەیرانی دارایی و رێگای کۆچی هاندەرانییان بە بەشێک لەو هۆکارانە زانی.\nهاوکات پسپۆڕێکی دەروونی پێی وایە دامەزراندنی پسپۆڕانی دەروونی لە بنکە تەندروستییەکان دەتوانێت رێژەی خۆکوشتن کەم بکاتەوە و راشیدەگەیەنێت چەند ساڵێکە داوای دامەزراندنیان کردووە، بەڵام وەک پێویست وەڵامیان نەدراوەتەوە.\nپسپۆڕی دەروونی، حەمید گەردی بۆ ئاژانسی ئانادۆڵو گوتی: "چەند ساڵێکە داوای دامەزراندنمان کردووە، بەڵام لە وەزارتی تەندروستی داواکارییەکانمان پشتگوێخراوە و ئومێد دەکەین لەم کابینەیەدا، بابەتی دامەزراندنی کارمەندانی تەندروستی، پسپۆڕانی دەروونی لەبەرچاو بگیرێت".\nرۆژی ١٠ی ئەیلوولی هەموو ساڵێک وەک رۆژی جیهانی رێگریکردن لە خۆکوشتن دەستنیشانکراوە و ساڵانە لە وڵاتانی جیهان کۆنفرانس و هۆشیارکردنەوە بۆ ئەم حاڵەتە رێکدەخرێت.\nبەپێی ئامارەکانی رێکخراوی تەندروستی جیھانی، زیاتر حاڵەتەکانی خۆکوژی لە لایەن ئەو کەسانەوە ئەنجامدەدرێت کە تەمەنیان لە نێوان ١٥ بۆ ٢٩ ساڵدایە و زۆربەی حاڵەتەکانی خۆکوژیش لە رێگای ژەھرخواردن، تەقە لە خۆکردن و خۆهەڵواسین ئەنجامدەدرێن.


وادەی دابەشكردنی مووچە ڕاگەیەنرا – تۆڕی میدیایی خەڵک\n2021/01/17 - 11:28 AM\nوەزارەتی دارایی ڕاگەیەندراوێكی لەبارەی دابەشكردنی مووچە بڵاوكردەوە و ئاشكرایدەكات، ڕۆژی یەك شەممە 24-1-2021 دەستدەكرێت بە دابەشكردنی مووچە بە لێبڕینی 21% و بۆ پلە تایبەتەكان بە لێبڕینی 50% دەبێت.\nبەپێی زانیارییەكان، زیاتر لە مانگێكە مووچەی مانگی 10ی ساڵی ڕابردوو دابەش كراوە، ئەمەش لەكاتێكدایە وتەبێژی حكومەتی هەرێم هەفتەی ڕابردوو ئاشكرایكرد، بە زووترین كات لەماوەی 5 ڕۆژدا مووچەی سەرجەم وەزارەتەكان دابەش دەكرێن.\nبەپێی زانیارییەكان، تاكو ئێستا هیچ ڕێكەوتنێكیش لەنێوان هەرێم و حكومەتی ناوەند نییە بۆ ناردنی پشكی هەرێم لە بودجەی عێراق، بەشێوەیەك لایەنە شیعییەكان داوای ڕادەستكردنی سەردەم داهاتە نەوتی و نانەوتییەكان دەكەن و حكومەتی هەرێمیش ئامادە نییە ڕادەستیبكات.


دۆزینەوەی پارچە شوێنەوارێك بەڵگەیە لەسەر پێشكەوتنی تەكنەلۆژیا لەكۆندا\n19/09/2019 1466 جار خوێندراوه‌ته‌وه\nزانا شوێنەوارناسەكان ئاشكرایانكرد، ئەو كەسانەی لەناوچەی شام و لەسەردەمی شارستانی "ئاشوولی" نزیكەی ٤٠٠٠ ساڵ پێش ئێستا ژیاون چەندین ئامێر و ئارازی ئەوتۆیان دروستكردووە، كە زۆر لەوە پێشكەوتووتر بوون، كە تائێستا ئێمە پێمان وایە.\nپێگەی Phys.org بڵاویكردەوە، توێژەران بۆیان دەركەوتووە خەڵك لەو سەردەمەدا چەندین ئامێری كاری بچووك و گەورەیان درووستكردووە.\nزانا شوێنەوارناسەكان لە زانكۆی "تەلئەبیب"ی ئیسرائیلی لەناوچەیەكی كشتوكاڵی كیبووتس چەندین تیغە بەردی دۆزیوەتەوە، كە مێژووەكەی دەگەڕێتەوە بۆ سەردەمی چاخی بەردینی یەكەم.\nهەروەها پێشتریش زانا شوێنەوارناسەكان لەو جێگایە پارچەی شوێنەواری جۆربەجۆریان دۆزیوەتەوە وەك تەور‌و ئێسك و پرووكی ئاژەڵی وەك فیل.\nهەر لەو چوارچێوەیەدا لێكۆڵەران شیكردنەوەیان بۆ ٢٣٨ پارچە بەردەستێ (بەردە چەخماخە)یان دۆزیوەتەوە، كە مێژووەكەی بۆ ٣٠٠ -٥٠٠ هەزار ساڵ دەگەڕێتەوە بۆ گەڕان بەدوای شوێنەواری داخورانی میكرۆسكۆبی و پاشماوەی ماددەی ئەندامی‌و نائەندامی، لەئەنجامدا دەركەوتووە ئەو پارچە شوێنەوارانە بۆ بڕین و پارچەپارچەكردنی گۆشت‌و دەرهێنانی مۆخی ئێسك بەكارهێنراوە.\nبەگوێرەی قسەی زاناكان ئەو دۆزینەوانە ئەو گریمانەیە درووست دەكات، كە مرۆڤ لەو سەردەمەدا شارستانییەكی ژینگەیی ئەوتۆیان بنیادناوە، كە توانیویانە ماددە سرووشتییەكان بەشێوەیەكی لێزانانە بەكاربهێنن.


حكوومه‌ت دوو بڕیاری گرنگ بۆ مووچه خۆران جێبه‌جێ ده‌كات\n11/4/2018 - 13:31\nپڕۆفایل بۆ ملیۆنێك و 200 هه‌زار مووچه‌خۆر كراوه‌ته‌وه\nحكوومه‌تی هه‌رێمی كوردستان رایده‌گه‌ێنێ، به‌م نزیكانه سیسته‌می مووچه و لیستی مووچه به ئه‌لیكترۆنی ده‌كرێت.\nهیوا فه‌رزنده ئه‌فه‌ندی ، سه‌رۆكی فه‌رمانگه‌ی ته‌كنه‌لۆژیاو زانیاری له ئه‌نجومه‌نی وه‌زیرانی حكوومه‌تی هه‌رێمی كوردستان به ماڵپه‌ری ده‌زگای سه‌ته‌لایتی كوردستانی راگه‌یاند: هه‌ر مووچه‌خۆرێك ئێستا پێناسه‌یه‌كی ئه‌لیكترۆنی بۆ دروستكراوه.\nهه‌روه‌ها گوتی: پڕۆفایلمان بۆ ملیۆنێك و 200 هه‌زار مووچه‌خۆر كردووه، هه‌ر یه‌كه‌و له سیسته‌مێكی مه‌ركه‌زی داندراوه و پڕۆسه‌كه‌ش ته‌واو بووه.\nئه‌فه‌ندی روونیشكرده‌وه، ئه‌گه‌ر به‌رپرسانی حكوومه‌ت یان سه‌رۆك وه‌زیران بیانه‌وێت زانیاری له‌سه‌ر مووچه‌خۆرێك بزانن به چه‌ند چركه‌یه‌ك زانیاریه‌كان ده‌خرێته سه‌ر شاشه.\nگوتیشی: تاوه‌كو ئێستا زیاتر له ملیۆنێك و 206 هه‌زار فه‌رمانبه‌ر و مووچه‌خۆر له سیسته‌می تۆماری بایۆمه‌تری تۆماركراون و سیسته‌مه‌كه‌ش به‌رده‌وام ده‌بێت له كاركردن.\nسه‌رۆكی فه‌رمانگه‌كه ئاشكرای كرد، كه دوای ئه‌و قۆناخه له قۆناخی دووه‌م ده‌یانه‌وێت ئه‌و سیسته‌مه ببه‌ستنه‌وه به گه‌نجیه‌كان و گوتیشی: له‌و قۆناخه ده‌مانه‌وێت ژمێریاری ئه‌لیكترۆنی دروست بكه‌ین بۆ گه‌نجینه‌كان پێویست به سیسته‌می كۆن و لیستی موچه ناكات به‌ڵكو هه‌موویان ده‌خرێنه نێو سیسته‌مێكی مه‌ركه‌زی و لیستی مووچه به ئه‌لیكترۆنی ده‌بێت.\nهه‌روه‌ها جه‌ختیش ده‌كاته‌وه ئه‌و كاره‌ی ئه‌وان خزمه‌تگوزاریه‌كی ئه‌لیكترۆنیه و بۆ وه‌زاره‌تی دارایی دابینی ده‌كه‌ن.\nسه‌رۆكی فه‌رمانگه‌ی ته‌كنه‌لۆژیاو زانیاری گوتیشی: ئه‌و سیسته‌مانه به‌رنامه ده‌كه‌ین كه له‌سه‌ر بنه‌مای داتای بایۆمه‌تری هاتوون، په‌نجه‌ره‌ی تایبه‌تی ئه‌لیكترۆنی بۆ یه‌كه‌ی ژمێریاری هه‌ر وه‌زاره‌تێك ده‌كه‌ینه‌وه ،بۆیه دوای ئه‌وه به قه‌ڵه‌م و لیست و وه‌ره‌قه ئیش ناكه‌ین و هه‌مووی ئه‌لیكترۆنی ده‌بێت، كاتێك فه‌رمانگه‌یه‌ك لیستێكی ته‌واو كردووه له هه‌مان كاتدا له گه‌نجینه‌ش ئه‌و لیسته بوونی ده‌بێت و به‌رده‌وامیش گۆڕانكاریه‌كان ئه‌پدێد ده‌بنه‌وه.\nهیوا فه‌رزنده ، ده‌شڵێت: ده‌تواندرێت بۆ هه‌ر فه‌رمانبه‌رێك حیسابێكی ئه‌لیكترۆنی بكرێته‌وه، بۆنموونه فه‌رمانبه‌رێك حه‌واڵه‌ی هه‌بێت له گه‌ڵ كۆمپانیاكانی مۆبایل یان بانكه‌كان له ناوخۆ بێت یان له ده‌ره‌وه ئه‌وه ئه‌و فه‌رمانبه‌ره ده‌توانێت مووچه‌كه‌ی راسته‌وخۆ بگوازێته‌وه سه‌ر ئه‌و حیسابه ئه‌لیكترۆنیه.\nئاماده‌كردنی/ شوان به‌رزنجی


گوگڵ ڕکابەری فەیسبووکی دروستکرد | kurditgroup\nگوگڵ ڕکابەری فەیسبووکی دروستکرد\nخوێندنەوە ( ۔26۔ )\nگوگڵ چەند جارێک هەوڵی دامەزراندنی تۆڕێکی کۆمەڵایەتی هاوشێوەی فەیسبووکی دا لە ڕابردوودا،بەبێ ئەوەی سەرکەوتوبێ، بەڵام کۆڵی نەداو ، ئەم جارە بە خزمەتگوزاری "Google+" وە هەڕەشە لە فەیسبووک دەکات.\nجێگری بەڕیوەبەری گوگڵ " Vic Gundotra" [url=http://googleblog.blogspot.com/2011/06/introducing-google-project-real-life.html]لەم بــلاگــەدا[/url] دەڵێت، ئیمڕۆ یەکێک لە گرنگترین پێویستەکانی مرۆڤ پەیوەندیکردن و بەیەکەوە بەستنەوەیانە، ئەمەش زیتر لە ڕێگەی ئینتنەرێتەوە ئەنجام دەدرێت.\nئەم خزمتگوزارییە نوێیەی گوگڵ لە ئێستادا بە شێوەی داواەتکردن و گرووپی بچووک لە بەردەستدایە کە بەکارهێنەران دەتوانن هەژمارەکانیان نوێبکەوە و بەستەر و وێنە بنێرن بۆ یەکتری و چەند کردارێکی سادەی ترن، بەڵام جیاوازیەکەی لەگەڵ فەسیبووکدا ئەوەیە کە Google + بەشێوەی گرووپی بچووک پەیوەندییەکانی ئەنجام دەدرێن لە جێگەی ئەوەی کە گۆڕانکاری و نوێکارییەکان کراوەبێت بۆ هەمووان وەکو لە فەیسبووکدا هەیە، بەم شێوەیە گرووپەکان یان خێزانەکان ئەتوانن بە جیا پەیوەندی لەگەڵ یەک بگرن.\nیەکێک لە کرادەرکانی تری Google+ ، دەستنیشانکردنی ئارەزوەکانی بەکارهێنەرانە و کردارێکی گرنگیتر بەناوی ”Hangouts” بۆ ئەنجامدانی گفتوگۆی ڤیدۆیی لەگەڵ ژمارەیەک بەکارهێنەر لەیەک کاتتدا.\nهەروەها" Gundotra" نوسیویەتی Google+ پرۆژەیەکی تەواو جیاوازەو پەیوەندی و کارەکانت بە شێویەکی جیاواز ئەنجام دەدات لە نێوان مرۆڤەکان و داتاکاندا بۆیە هەڵبژراردنی جیاوازە دەدات بە بەکارهێنەرانی کە دەتوانن تایبەت یا گشتی بن.\nهەرهەموویان زیادەڕەویی و شکاندنی ئازادی تاکەکەسن. زۆریان لەوە زۆرترن و سیخوڕیشیان پێدەکرێت بەتایبەت فەیسبووک.\nلە هەمان کاتیشدا زۆر کەس نایانهەوێ لە گرووپی چووکەدا بمێننەوە و حەز لەوە دەکەن کە لە نێو کۆمەڵێکی بەرینتردا بن و پابەندی گرووپ و شوێنی سنووردار نیە. خۆ ئێستاش دەتوانی لە فەیسبووکدا گرووپی چووکەی وەک هاوڕێ و بنەماڵەت هەبێ. ئەوەی کاک سیا دەڵی راستە. بە دڵنیاییەوە هەموویان دەستی سیخوڕ کردنیان لە پشتەوەیە.\nمن هه‌ستم به‌شتێکی زۆر سه‌یر کردوه ئه‌وێش ئه‌وه‌یه فه‌یس بوک چاته‌کانی داگیر کردوه بۆ خۆی ئێستا که‌م که‌س به یاهوو یان ویندۆس لایڤ چات بکات هه‌روه‌ها خه‌ریکه هه‌ره‌س به پاڵتۆک دێنێت جاران زۆر له بره‌ودا بوو ..وه ئه‌و ئیمێڵانه‌ی که فه‌یس بوکی ده‌خرێته‌سه‌ر به‌ڕاستی تاقه‌تت نیه بیکه‌یته‌وه له‌به‌ر زۆری بونی په‌یامه‌کانی فه‌یس بووک به‌تایبه‌تی بۆ ئه‌ندامه چالاکه‌کانی فه‌یس بووک\n6 / AbuNali\nسلاوتان لێبێت بەڕێزان.\nهەر بەڕێزێک ئەتوانێت بانگێشتم (داوەتم) بکات سوپاسی ئەکەم بو ئەم خزمەتگوزاریە تازەی گۆگڵ.\n7 / Cowboy\nبه‌شێوه‌یه‌كی سه‌ره‌كی گوگل هه‌ستی به مه‌ترسی فه‌یس بووك كردووه به‌وه‌ی كه له چه‌ند سالی داهاتوو پله‌ی یه‌كه‌م له گوگل بسه‌نێته‌وه هه‌لساوه به دروست كردنی پله‌س وه ركابه‌رێكی سه‌ركه‌ی فه‌یس بووك، به‌لام تایبه‌ت مه‌ندی ئه‌وه له‌وه دایه كه ته‌نها پالپشتی له جی مه‌یل ده‌كات بێگومان هه‌ر به‌كارهێنه‌رێكی جیمه‌یل له ئه‌كاونته‌كه‌شی ده‌توانێ سوود له‌مه ببینێ ئه‌مه‌ش ده‌بێته هۆی ئه‌وه‌ی پله‌س له ماوه‌یكی نزیك ببێته گه‌ورترین گورز وه‌شێنه‌ر له فه‌یسبووك به‌وه‌ی به‌كاهێنه‌رانی جی مه‌یل گه‌لێ گه‌لێ زۆرن....\nوه ئه‌وه‌شمان له‌بیر نه‌چێ فه‌یس بووك له ترسی ئه‌وه‌ی شكست بێنی خزمه‌تی مه‌یلی فه‌یسبووكی خستۆته گه‌ر كه چاوه‌روان ده‌كرێ له ماوه‌یكی نزیكدا ته‌نها به پاشگری @FASEBOOK بچینه نێو تۆری فه‌یس بووك كه ئه‌مه‌ش وه‌ك چونه ژوره‌وه‌ی جی مه‌یلی پله‌سه\nوا تایبتمه‌ندیه‌كی گرنگیشی هه‌یه كه چه‌ند بوارێكه وه‌ك سێركل و پله‌س وه‌ن و له‌هه‌موو بوارێك توڵی خۆی هه‌یه به‌رای من پله‌س زۆر به‌هێزه\nکەسێکیش من ئینڤایت کا سوپاسی ئەکەم falah ahmed.\nتکایە کێ لێرە ئەدمینە پاسۆردەکەم هەرجی ئەکەم ناگۆڕێ ئەگەر زەحمەت نەبێ پاسۆردەکەم بنێرە بۆ ئیمەیلەکەم\nبەڕێزان ، گوگڵ بەراورد ناکرێت لەگەڵ فەیسبووک ، لەبەر ئەوەی کار و پرۆژەیان جیاوازە، پێشتریش گوگڵ Wave و خزمەگەتگوزاری تریشی دروستکرد، بەڵام سەرکەوتو نەبوو، ڕکابەریش مافێکی سادەی هەموو کۆمپانیایەکە.\nبۆ گۆڕینی تێپەڕ وشە، پێش هاتنەژوورەوەت، کرتە لە [color=red]وشەی تێپەڕبوون[/color] بکە و بینێرە بۆ ئێمەیلەکەت.\n10 / Cowboy\nبەڕێز زەندی زۆر هیلاکی کردم نەمتوانی بیگۆڕم ئەگەر بکرێ بۆمی بنێریتەوە زۆر سوپاست ئەکەم .هەر بینێرەبۆ ئیمەیڵەکەم کە لە ئەم سایتە پێی ئەندامم\n11 / Wali-kurdistan\nهاوريان ئه مه يه https://www.google.com/accounts/ServiceLogin?service=orkut&hl=en-US&rm=false&continue=http://www.orkut.com/RedirLogin?msg%3D0%26page%3Dhttp://www.orkut.com/Home&cd=US&passive=true&skipvpage=true&sendvemail=false وايه ؟\n12 / Wali-kurdistan\nببورن واى ليهات ئه بوايه بم كردايه به لينك-نوسين ببورن\nهەریەکە و کارێکە و هەرشتێک بۆ جۆرە کەسانێک و بوارێک. گووگڵ ویڤ شتێکە، گووگڵ بوز شتێکی ترە، ئەمەش شتێکی ترە. زۆریش سەرکەوتوون وەکو ئامانجەکەی بۆیان داناوە.\nمەبەست لە سەرکەوتن ، پێشوازی خەڵکە ، گەرنا فەیسبووک لە خوار هەمویانەوەیە، بەڵام کوا کێ وەیڤ و بۆز و جی تۆڵک بەکاردەبات؟\nتۆ باشترین خزمەتگوزاری دروستبکە، کە خەڵک پێشوازی لێ نەکات بەکارینەهێنێت، تورێ ناهێنێت.\nکوا عیلم و فەنی ئەم فەیسبووکە لەکوێی دایە، بەڵام دەزگای ڕاگەیاندن و خۆشیان زۆر زیرەکانە ، زانیویانە چۆن سەرنجی خەڵک ڕابکێشن.\nهەر کەناڵێکی تەلەفزین ئەبینی، دەڵێت ، دەهۆڵ بۆ فەیسبووک لێ ئەدات، هەر سایتێک ئەبینی، زوڕنای بۆ لێ ئەدات.، ئیتر کردیان بە مۆدێل و چەسپاندیان.\nتۆ چەندێ کاڵا و شمەکت هەیە لە دوکانێکدا، بەڵام فرۆشیار چارەی ترشابێت و نەزانێت چۆن سەودا لەگەڵ خەڵکا بکات کەواتە بەهێچ ناچێ.\nلینوکس با هەر لە ویندۆز باشتر بێت، بەڵام تا ئیمڕۆ نەیانتوانیوە سەرنجی زۆرینە بۆ خۆیان ڕابکێشن، دیارە باری دارایش ، ڕۆڵێ گرنگی هەیە لەم بوارەدا.\n15 / Cowboy\nکاک زەندی و برایان زۆر سوپاس بۆ وتەکانتان\nخوا قەزا ئەو لینکە چی بوو هیهی برام تا ئێستا بێتایە ناتوانی ببیە ئەندام ئەبێ یەکێک بانگهێشتت بکا.\n16 / Wali-kurdistan\nئه‌گه‌ر جیمه‌یڵت ھه‌یه ئه‌توانیت بچیته ژووره‌وه ٬٬٬ باشه خه‌ڵك چوزانی ئه‌مه به‌ھیزه تره ئه‌مه پاراستنی ھه‌یه ئه‌مه سیخوری ناكرێت ئه‌مه ئه‌مه ئه‌مه ......ھتد براكانم ئه‌بێت ئێوه بزانن كه خه‌ڵكێكی نه‌خوێنده‌وارتان ھه‌یه + خه‌ڵك به زۆری و به‌تایبه‌تی كورد دوای قه‌ره‌باڵخی كه‌وتوه ئیتر پێش كه‌وتن له چیدا یه‌ته‌وه ! ھه‌ر بژین\n17 / Cowboy\nچۆن جی مەییڵت هەبێ ئەچیتە ژورەوە وانیە.تا یەکێک بانگهێشتت نەکا نابیتە ئەندام چون ئەمە بێتایە.وە بەوە ئەزانین بەهێزترە چون هی گووگڵ.\nیەکێک لە کارە قۆڕەکانی ئەم گوگڵە، ئەم دەعوەت و بەزمو ڕەزمەی بۆ چییە، بوەستن کە تەواو بوو، ئیتر بڵاوی بکەنەوە بۆ ئەوەی ئەو خەڵکەش ئەوەندە ئارەزومەندە تاقیباکەتەوە تا لەمیدیاکاندا باس دەکرێت، کە کۆن بوو، ئیتر لەبیر دەچێتەوە.\nهەرچەندێک باش بێت و لە فەیسبووک باشتر بێت، ئەوانە سوودی نییە، خاڵی گرنگ ئەوەیە کە خەڵک چۆن پێشوازی لێ دەکەن، خەڵک بڕیاری سەرکەوتنی دەدات.\nکاک زەندی جارێ با دەعواتت بکەن، بڕۆ ژوورە هیچ نەبێت، کۆمەڵێک بابەتی دوورودرێژ یان بەرنامەی لەسەر ببینە ئەنجا. ئەشێت جارێ شتەکەت نەدیوە سەرکەوتوو بوو یان نەبووە و بڕیار بدەیت؟\nگووگڵ پڵەس سێ باشی بەرچاوی هەیە کە بریتین لە:\n١. دیارکردنی گرووپەکان لە چوارچێوەی بازنە و ڕێگەدان بە شوێنەکەوتن just following نەک هەر بە هاوڕێ و گرووپ.\n2. sparks دابەشکردنی حەز و خولیا و ئارەزوو پەخشکردنی لەگەڵ کەسانێک کە هەمان خولیا و هەواڵ لایان گرنگ بێت و کردنی بە کلیلەوشە و ئەمەش لەسەر هەموو پەڕەیەکی ڕەنگاڵەش. بۆ ئەمە سوودی لە Google News Feed بینیوە.\n٣. دەمەتەقێ تەنها بۆ کەسێک یان گرووپێک دەرکەویت. ئەمەشی بە شێوەی JS/Ajax کردووە و ڕاکێشان و هێنانیان هەمووی بە مشکەکە و بەس.\nا" دانانی فلیم لە گرووپدا و نمایشکردن و تەماشاکردنی پێکەوە ئەمەش بە سوود وەرگرتن لە و جۆرە ڕێکخستنەی بۆ فۆرماتەکان و قەبارە و جۆرایەتیان لە یوتوب دا هەیە.\nب" دەنگ و ڕەنگ و بەگرووپ و بەتاک، بە جۆرایەتی بەرز وەکو جیتاڵک و پێویستی پەیوەندی کەم و نزم.\nج" توانای دانانی voice mail وە وەڵامی دەقیش.\nد" هەموو دەمەتەقێ دەقییەکان پاشەکەوتکردن و هەڵگرتنی بە ئارەزووت بەو فۆرماتەی دەتەوێت.\nتێبینی@ من ئارەزووی تویتەر دەکەم وەکو خۆم تەنها دەقێکی کورت تا ١٤٠ نوسە بەبێ وێنە و ڤیدیۆ و یەک بەستەر. ئەم و زۆر لە تۆڕە کۆمەڵایەتییەکان تا ئەندازەیەک وەڕسم دەکات. بەڵام ئیتر دەبێت وابێت، چونکە هەموومان جیاوازین.\nوە سەبارەت بە وەیڤ بە داوەتە و وەستاوە وەکو خۆی، کاک ئارا داوەتی کردم سووپاسی دەکەم، شتێکە ئەوهای بەباش زانیوە و کۆمپانییاکە سەدان شت تاقی دەکاتەوە و لەوانەیە بۆ پرۆژەیەکی داهاتوو لێکی بدات. بەڵام هەرگیز بۆ پرۆژەی تەنها نەبووە. خۆشیان ئەمەیان لە پەڕەکەی نوسیوە، بۆ کامە کارێتی؟!\nدووەم بۆ Buzz ئەوەش شتێکە ناو هەژماری جیمەیڵ بۆ ئاگادارکردنەوە و نوێکردنەوە و گۆڕینەوەی بەستەر و ڤیدیۆ و نازانم چییە. بەباشی کار دەکات و دووگمەکەی لە هەموو ماڵپەڕەکان هەیە، بەڵام چونکە ناو هەژمارێکە بۆ کەسێک گرنگ نییە دەرهێڵ بێت لەو هەژمارە و پەڕەی تایبەتیشی نییە. ئیتر ڕەنگە ئەمەش تێکەڵ بەم جی پڵەسە تەڕەماشە بکات؟!\nسەبارەت بە لینوکس و ویندۆز کە پەیوەندی بە باسەکەوە نییە. لینوکس یان FreeBSD یەکێکن لە هەرە قورسترین و وردترین سیستەمەکان و بنەماکانی سیستەمەکانی تر. ئیتر لای تۆ و زۆری ئەو خەڵکە کە شتێک خۆڕایی بوو وەکو ئەم دروپاڵەی ئێرە و زمانەکانی وێب و GNU بێقیمەتە، هەرچەندە ئەوە نەبا هەر نەدەبوو ئێرەش.\nوە کاتێک دوو کۆمپانیا دێن وەکو گووگڵ و ئەپڵ و بلاکبێری و نۆکیا و سامسۆنگ ..هتد هەریەکە هەمان لینوکس و کتێبخانە بەردەستی من و تۆ دەبات و بۆخۆی خەڵکی بۆدەگرێت. دەیکات بە iOS, Android, Symbian, MeeGo, Bada ئیتر وا تەشەنە دەکات هەر بەشانی ڕاست و چەپتەوە بڕوانە، بەتەحەداوە دەڵێم گەڕەکێک یان ماڵێک هەبێت لینوکس و یونیکسی تێدا نەبێت!\nبەمەرجێک هەمووشیان لینوکسەکەیان بەخراپ بەکارهێناوە ئەگەر لێیان دەرنەکردبێت بە دڵنیایەوە سنوورداریان کردووە، هەروەکو ئەندرۆید و ئای ئۆس(بۆ ئەوەی هەستبکەم هیچ نەبێت لە سیستەمی باوکەکە دەچێت، دەبێت root یان بکەم و لەسەر لێپرسراویەتی خۆم). بەڵام وەکو وتم نوقسانیش بێت. کەس گوێ نادات و کەسیش نازانێت ئەوەی بەردەستی چییە؟ ئەپڵ تۆزێک لە گووگڵ باشترە لەم بوارە و ناساندنی. لە هەموو پێشکەشکردنی سیستەمەکانیدا یونیکس وەکو یەکم لۆگۆ نیشان دەدات. بەڵام who cares?\nئەوەشت لەبیر نەچێت، خەڵکی هەمووی ڕاژەخوازە. لینوکس بێت یان یونیکس یان ویندۆز. ڕاژە و سیستەمەکانی دەوڵەت و دەزگاکانی بەڕێوەبردنی کۆمەڵگا دەمێکە بڕاوەتەوە زۆرینەی بۆ لینوکس/یونیکسە. ئەمەش لەبەر چاوە کاڵەکەی نییە :) بەڵکو تەنها ئامانجی پارە و سەربەخۆبوونە لە هاوشێوەکانیان.\nمن وەکو خۆم حەزدەکەم ئەو سیستەمەی خەڵک هەیەتی، وەکو چۆن دروستکەرانیان پێیان دەگات ئاوا بیبەخشنەوە. خەڵک هەموو توانای دابینکردن و بەگەڕخستنیان هەبێت. نە ئەو تێکشکانەی کە مایکرۆسفتی گرتۆتەوە (کە ئێستا لە کۆمپیوتەری جانتایش و دەستیش دابەزیوەتە خوار ٤٢ لە سەدەوە، وە لە ٥ ساڵی داهاتوو ئەوەش سێ قات دادەشکێت) خۆشحاڵم ئەوەندە!! نە بەو سەرکەوتنەی ئەم بازرگانە نوێیانە دەیکەن.\nکاتێکی خۆش و سوپاس بۆ ئەم گفتوگۆیە بەپێزەتان.\n20 / Abdull330\nده‌ست خۆش کاک سیامه‌ند منیش له‌گه‌ڵ تۆدام ماوه‌یه‌ک تاقی ده‌که‌ینه‌وه بزانین چۆنه\nکاک عەبدوول سیفەتێکی تری باش بۆ ئێمەی کورد یان ئەوانەی لە ڕاستەوە بۆ چەپ دەنوسن. کاتێک دەقێکی ئاوها دەنوسی خۆکارانە دەیناسێتەوە align دەکاتە ڕاست Complex Text. تەماشای پاشکۆ بکە.\n22 / Cowboy\nكاک سیامەند تۆ و برادەرانی تر ئەگەر ئەندامن بانگێشتی من بکە سوپاست ئەکەم.\nkurdish.dude @ g m a i l . c o m\n24 / -SAFA-DC-\nرونکردنەوەیەکی جوانە کاک سیا، بەس خۆزگە بمزانیایە گوگڵ ئەم تێکەڵو پێکەڵییەی لەچییە وسەری دنیای لێهاتۆتەوە یەک .پڵەس و بوزو وەیڤو گمەیلو هتد وچیو چیو\n25 / -SAFA-DC-\n26 / Cowboy\nسڵاو کاک سیا زۆر سوپاس بۆ بانگهێشتەکەت لە گووگڵ پڵەس بەڵام تا ئێستا ناتوانم ئەکاونتی خۆم هەبێ کەمێ ڕێنمایم بکە چۆن بچمە ناو ئەکاونتەکەی خۆم.\n27 / Zandy\nکاک سیا، من کوا نوسیومە سەرکەتووە یا سەرکوتوو نییە، بە باش و خراپ وەکو ڕای خۆم باسم نەکردووە، من ڕەخنەم لەو دەعوەت و دەعوەت کارییەی گوگڵ گرتووە ، باسی پێشوازی خەڵکم کردووە، کە زۆر گرنگە بۆ سەرکەوتنی پرۆژەکە.\nبێگومان وایە، ئەگەر خەڵک بەکارینەهێنن ، باهەر دەوڵمەند بێت بەکردار سەرکەوتونابێت، ناشلێم سەرکوتو نابێت.\nهیوادارم سەرکەوتوبێت بۆ نا، بۆ من هیچ جیاوازیەکی نییە فەیسبووک و گوگڵ و MS و ئەپڵ و هتد.......\nبۆ دەعوەتکردنیش، کاتی تاقیکردنەوەم نەبوو، ئەگەرنا بۆ Buzz هەندێک بەرهەمەکانی تریان، ئێمیڵم بۆیان نارد بۆخۆیان بۆیان ناردم، ئەوان بۆ قازانجی خۆیان و بۆ خەڵکیان دروستکردووە، ئیتر بۆ ئەیکەنە هەنارە شیرینە.\nمن جیاوازیان هەیە، وە من کۆمپیوتەرم بۆ پاڵنانی مشک نییە. هەرکەس بە جۆرێک لێکی ئەداتەوە، بەڵام بۆ کەسێک بیەوێ وتوێژ لەسەر وردەکاری سیستەم و ئەو بوارە بکات. بەڵێ هەمووی بە چاوێک سەیرناکرێت.\nچونکە هەریەکەیان شتێکن و لە زۆربەیان بەراوردیش ناکرێن.\n29 / Lokman Omer\nدەستخۆش کاک زەندی\nهەرکەس ئەیەوێت ئەتوانم invite ی بکەم با ئیمەیلەکەی خۆی بنوسێت لێرە.


فۆڕمی تۆمارکردنی بابەت | 28-04-2015\n- شەوی رابردوو لە ناحیەی رزگاری سەر بە قەزای کەلار کچە خوێندکارێکی زانکۆ خۆی سوتاند و دواتریش گیانی لەدەستدا. - مەسعود بارزانی سەرۆکی هەرێمی کوردستان گەیشتە شاری سلێمانی و سەردانی ماڵی مام جەلال-ی کرد لە دەباشان. - ئێوارەی ئەمڕۆ چەکدارانی رێکخراوی تیرۆریستی داعش سێ کاتیۆشایان ئاراستەی شارۆچکەی مەخموور کرد، بەڵام هیچ زیانی نەبوو.